ΔΙΠΛΟ με το χτύπημα… του καγκουρό! (φώτος) | Kerkida.net\nΔΙΠΛΟ με το χτύπημα… του καγκουρό! (φώτος)\nΠέρασε από το Μακάρειο η ΑΕΛ!\nΟι «γαλαζοκίτρινοι» λύγισαν την μαχητική Δόξα με 2-1 χάρις τα γκολ των Ριέρα στο 2’ και Ντανίλο στο 64’. Υπέροχα γκολ για την ομάδα του Κέρκεζ, το πρώτο προϊόν ομαδικής συνεργασίας, χωρίς να ακουμπήσει την μπάλα κανένας αντίπαλος, το δεύτερο με ατομική προσπάθεια του Βραζιλιάνου που έπιασε το δυνατό σουτ και νίκησε τον Σισκόφσκι. Ο Ντανίλο… σκόραρε και το πανηγύρισε, κάνοντας το καγκουρό (βλέπε φωτο)!\nΔεύτερη σερί επιτυχία για την ΑΕΛ που φτιάχει νικηφόρο σερί και ανεβαίνει στους 15 βαθμούς μαζί με την Ομόνοια.\nΣτους 11 βαθμούς έμεινε η πολύ καλή Δόξα που πάλεψε το παιχνίδι. Σκόραρε γι’ ακόμη ένα ματς ο Σαντίκ που έφτασε τα έξι γκολ.\nΑπόψε SUPER Monday Νο2 Show\n- 2' ΓΚΟΛ η ΑΕΛ και 0-1! Ο Ριέρα! Ο Ισπανός βρέθηκε απέναντι από τον Σισκόφσκι, τον πέρασε και έστειλε τη μπάλα στα δίχτυα της Δόξας. Φοβερή ομαδική συνεργασία των παικτών του Κέρκεζ που κυκλοφόρησαν την μπάλα, την κατάλληλη στιγμή έγινε κάτοχος ο Ριέρα και ο μέσος των "γαλαζοκιτρίνων" λειτούργησε ψύχραιμα και αποτελεσματικά απέναντι στον Σκοπιανό κίπερ. Στην φάση του γκολ, δεν άγγιξε κανένας ποδοσφαιριστής της Δόξας την μπάλα για σχεδόν δυο λεπτά!\n- 6' Κόρνερ για την Δόξα, έδιωξε η άμυνα της ΑΕΛ. Κάποιες φωνές από πλευράς των γηπεδούχων για πέναλτι. Διαμαρτυρήθηκαν για χέρι του Μπουνόζα. Το πλάνο δεν είναι διαφωτιστικό, φαίνεται πάντως η μπάλα να πηγαίνει στο πρόσωπο του αμυντικού της ΑΕΛ.\n- 13' Κρατάνε μπάλα οι της ΑΕΛ, την κυκλοφορούν και δείχνουν υπομονή στο παιχνίδι τους. Η Δόξα προσπαθεί να ανασυγκροτηθεί και να αντιδράσει από το γρήγορο γκολ των φιλοξενούμενων.\n- 14' Πήγε με τακουνάκι να βρει τον Ριέρα ο Παπαφώτης, έκοψε η άμυνα, η μπάλα στον Μεντόγεβιτς, η προσπάθεια του κατέληξε άουτ.\n- 15' Δυνατό σουτ του Μπόλιεβιτς εκτός περιοχής, η μπάλα πάνω από τα δοκάρια του Βοζίνια.\n- 17' Πίεση του Ολιβέιρα στον Μεντόγεβιτς, φάουλ υπέρ της ΑΕΛ.\n- 19' Σέντρα του Μιντίκκη με στόχο τον Σαντίκ, ο Βοζίνια σε ετοιμότητα.\n- 20' Συμπληρώθηκε το 20λεπτο, ελέγχει η ΑΕΛ που προηγήθηκε από τα... αποδυτήρια. Η Δόξα ανεβάζει την πίεση της θέλοντας να επωφεληθεί κάποιο λάθος, μέχρι στιγμής η ομάδα του Κέρκεζ δεν ανησυχεί.\n- 22' Μεγάλη διαγώνια μπαλιά του Μπουνόζα στον Τόρες, ο Ισπανός μπήκε στη περιοχή από τα δεξιά, έκανε το παράλληλο γύρισμα, ο Μπάμπιτς δεν μπορεί να βρει την μπάλα για να απειλήσει. Καλή φάση για την ΑΕΛ που αναπτύχθηκε ταχύτατα.\n- 24' Κλέψιμο του Μπουνόζα στον χώρο του κέντρου, έδωσε στον Ντανίλο, ο Βραζιλιάνος είδε τον στόπερ της ΑΕΛ να πατά περιοχή, του πέρασε την μπάλα αλλά ο Βόσνιος άργησε να κάνει το σουτ, κλείστηκε και έχασε την μπάλα. Σαν... φορ κινήθηκε ο Μπουνόζα.\n- 26' Νέο δυνατό σουτ του Μπόλιεβιτς, αυτή τη φορά ο Βοζίνια αγγίζει τη μπάλα και την έστειλε σε κόρνερ. Σουτ... δυναμίτης του Μαυροβούνιου μέσου από μακρινή απόσταση.\n- 28' Μικρο-ένταση ανάμεσα στους δυο πάγκους για λίγο. Ηρέμησαν άμεσα τα πνεύματα όπως μετέδωσε η Cytavision.\n- 34' ΓΚΟΛ η Δόξα και 1-1! Ο Σαντίκ! Συρτή σέντρα του Μιντίκκη, ο Σαντίκ κάνει την προβολή ανάμεσα στους αμυντικούς της ΑΕΛ και καταφέρνει να σκοράρει. Ωραίο γκολ από τον πρώτο σκόρερ της Δόξας που έφτασε τα έξι.\n- 35' Τα τελευταία λεπτά η Δόξα ανέβασε απόδοση και ευτύχησε να σκοράρει στο καλό της διάστημα. Δείχνει η ομάδα του Σακκά να είναι πολύ επικίνδυνη στις αντεπιθέσεις.\n- 38' Πήγε να αναπτυχθεί η ΑΕΛ, ο Ριέρα απέναντι σε δυο αντίπαλους, χάνει την μπάλα. Πολύ καλά οργανωμένη η Δόξα.\n- 40' Ντανίλο-Μπάμπιτς έκαναν το ένα-δυο, ο Βραζιλιάνος μπήκε στη περιοχή, άνοιξε το κοντρόλ, μάζεψε ο Σισκόφσκι.\n- 43' Γρήγορος ο ρυθμός στα τελευταία λεπτά, πολλά λάθη και από τις δυο ομάδες.\n- 44' Τρίτο κόρνερ για την Δόξα, ο Εγγλέζου. Η μπάλα στην περιοχή, διώχνει με δυσκολία η άμυνα της ΑΕΛ, στην εξέλιξη της φάσης, κερδίζει φάουλ η Δόξα από πλάγια θέση. Το έκανε ο Παπαφώτης.\n- 45' Ο Ολιβέιρα εκτέλεσε το φάουλ, δύσκολα ο Βοζίνια διώχνει με τα χέρια.\n- 45+1' Συρτό σουτ του Παπαφώτη, η μπάλα δίπλα από το δοκάρι του Σισκόφσκι.\n- 47' Κατοχή μπάλας για την ΑΕΛ, στα πρώτα λεπτά της επανάληψης.\n- 48' Φάουλ για την ΑΕΛ σε καλό σημείο, στα όρια της περιοχής από πλάγια θέση.\n- 49' Ο Ριέρα εκτέλεσε, η μπάλα έμεινε στην περιοχή, απομάκρυνε ο Σαντίκ.\n- 51' Κόρνερ κερδίζει η Δόξα, ο Ριέρα στο σωστό σημείο και διώχνει με το κεφάλι.\n- 53' Φάουλ από μακρινή απόσταση για την ΑΕΛ, ο Ριέρα εκτέλεσε, ο Μπουνόζα την κεφαλιά στην περιοχή, διώχνει ο Μουκτάρης.\n- 54' Αργός ο ρυθμός στο Μακάρειο, ετοιμάζεται από πλευράς ΑΕΛ ο Μάρκο Αντάμοβιτς.\n- 55' Ο Παπαφώτης θα αποχωρήσει για να περάσει ο Σέρβος μέσος.\n- 57' Γίνεται η αλλαγή, ο Αντάμοβιτς αντί του Παπαφώτη.\n- 60' Συμπληρώνεται μια ώρα παιχνιδιού, η ΑΕΛ δεν μπορεί να απειλήσει την εστία του Σισκόφσκι. Θα πρέπει να μπουν πιο δυνατά στο παιχνίδι οι ακραίοι της ΑΕΛ, Τόρες και Ντανίλο έτσι ώστε να υποστηρίξουν τον Μπάμπιτς. Ο Κέρκεζ περιμένει πράγματα από τον Αντάμοβιτς για να γίνει η ΑΕΛ πιο δημιουργική.\n- 61' Λάθος του Μπουνόζα στον χώρο του κέντρο, η Δόξα γρήγορα μπροστά, ο Μέσκα βρήκε χώρο έκανε το σουτ, η μπάλα στο κεφάλι του Τεξέιρα.\n- 62' Ο Τόρες στη περιοχή της Δόξας, στο σημείο του πέναλτι, χάνει το κοντρόλ και δεν μπορεί να κάνει το σουτ.\n- 63' Ανεβάζει την πίεση της η ΑΕΛ, μέχρι στιγμής η Δόξα καταφέρνει να κυκλοφορήσει σωστά την μπάλα.\n- 64' ΓΚΟΛ η ΑΕΛ και 1-2! Ο Ντανίλο! Ο Βραζιλιάνος κτύπησε από μακριά! Πήρε την μπάλα, διένυσε κάποια μέτρα και εκτός περιοχής έκανε το συρτό σουτ και νίκησε τον Σισκόφσκι! Πανέμορφο γκολ του Ντανίλο που το πανηγύρισε... κάνοντας το καγκουρό!!\n- 65' Πολύ όμορφη στιγμή με τον Μέσκα να αποχωρεί και να πηγαίνει στον πάγκο της ΑΕΛ και να δίνει... το χέρι στον Κέρκεζ.\n- 66' Ο Μεντόγεβιτς είδε στον χώρο τον Τόρες, του πέρασε την μπάλα, διώχνει ο Μουκτάρης.\n- 70' Ο Ολιβέιρα περνάει εκτός, ο Οικονομίδης στον αγωνιστικό χώρο.\n- 71' Ετοιμάζεται και από πλευράς ΑΕΛ ο Μηνάς Αντωνίου.\n- 73' Εκτός ο Τόρες, μέσα ο Μηνάς.\n- 75' Απομένουν 15λεπτά, η ΑΕΛ μπροστά που καλείται να κάνει σωστή διαχείριση έτσι ώστε να φύγει με το "διπλό" από το Μακάρειο. Η Δόξα ρίχνει το βάρος στην επίθεση.\n- 76' Φάουλ κερδίζει ο Μπάμπιτς που μένει και στον αγωνιστικό χώρο. Ο Κροάτης θα περάσει για λίγο εκτός. Πίσω από την μπάλα ο Ριέρα.\n- 77' Μαζεύει σταθερά ο Σισκόφσκι το στημένο του Ριέρα.\n- 83' Ο Αβραάμ στη θέση του Μπάμπιτς. Ο Αβραάμ πάει μπροστά μαζί με τον Μηνά Αντωνίου σ' ένα επιθετικό δίδυμο.\n- 85' Κρατά το υπέρ της προβάδισμα η ΑΕΛ, ελέγχει το ματς και δεν δείχνει να απειλείται.\n- 87' Φάουλ για την Δόξα αρκετά μέτρα μακριά από την περιοχή.\n- 88' Ο Εγγλέζου εκτέλεσε, ο Βοζίνια πέφτει και αποκρούει!\n- 89' Γύρισμα του Εγγλέζου, εκεί ο Βοζίνια μαζεύει σταθερά.\nΤΡΙΑ τα λεπτά των καθυστερήσεων.\nΔόξα: Σισκόφσκι, Πάντιτς, Εγγλέζου, Μπόλιεβιτς, Μουκτάρης, Ολιβέιρα (Οικονομίδης 70'), Σαντίκ, Λ. Κάρλος, Ασαμόα, Μέσκα (Κίκας 63'), Μιντίκκης\nΣτον πάγκο: Παρασκευά, Κομωδίκης, Οικονομίδης, Χριστοφή, Τραϊτσέφσκι, Άδωνη, Καραμόκο, Φιρμίνο, Κίκας\nΑΕΛ: Βοζίνια, Σάντος, Κυριάκου, Τεξέιρα, Μπουνόζα, Μεντόγεβιτς, Παπαφώτης (Αντάμοβιτς 57'), Ριέρα, Τόρες (Αντωνίου 73'), Ντανίλο, Μπάμπιτς\nΣτον πάγκο: Κεραυνός, Πρόσεκ, Αβραάμ Α, Νταβόρ, Αντάμοβιτς, Γκαζαριάν, Κέρκεζ, Μηνάς Αντωνίου, Μαϊντεβατς\nLIVE STREAMING... Στην Κερκίδα με Μ. Αργυρίδη, Δ. Λάζο και Δ. Γεωργιάδη\nΜΗΝΥΜΑ ο Βασίλης\nLIVE STREAMING... Στην Κερκίδα με Μ. Αργυρίδη, Δ. Λάζο\nΑνάρτηση με ΤΙΜΟΥΡ: "Όταν η μπάλα έχει μάθει να υπακούει στις προσταγές σου"


Πέμπτη 2 Δεκεμβρίου 2021, 12:50\nΑρχική News Ε. Τσακαλώτος: «Με αντιπαράθεση προγραμμάτων ΣΥΡΙΖΑ-ΝΔ, το αποτέλεσμα είναι αναστρέψιμο»\nΟ υπουργός Οικονομικών και υποψήφιος βουλευτής στην εκλογική περιφέρεια Β1 Βόρειου Τομέα Αθηνών, Ευκλείδης Τσακαλώτος, σε συνέντευξή του στη “Real News” αναφέρει ότι ο ΣΥΡΙΖΑ θα πορευθεί προς τις κάλπες της 7ης Ιουλίου προτάσσοντας τις τέσσερις αιχμές του προγράμματός του: Ανάπτυξη για όλους – κλιματική αλλαγή. Νέες και ποιοτικές θέσεις εργασίας με αυξημένους μισθούς. Δικαιότερη φορολογία, Δημοκρατικό και αποτελεσματικό κράτος. Αλληλεγγύη και ασφάλεια για την κοινωνία.\nΠροηγούμενο άρθροΛειτουργία στην Παναγία των Παρισίων, πρώτη, 2 μήνες μετά την πυρκαγιά\nΕπόμενο άρθρο“Βόμβα” από Moody’s: Νέα υποβάθμιση στην πιστοληπτική ικανότητα της Τουρκίας


ΑΘΛΗΤΙΚΟΙ ΨΙΘΥΡΟΙ: «Χρυσάφι» στα πόδια του Άλντιντορ!!\nΚατά 30 εκατομμύρια δολάρια πλουσιότερος θα γίνει ο Τζόζι Άλντιντορ, αν εξαντλήσει το πενταετές συμβόλαιο που υπέγραψε με το Τορόντο μετά την ανταλλαγή του με τον Ζερμέν Ντεφό που πάει στη Σάντερλαντ.\n«Τίναξε» την μπάνκα στον αέρα το Τορόντο για να πείσει τον Τζόζι Άλντιντορ να συνεχίσει εκεί την καριέρα του. Η ομάδα από την καναδική μεγαλούπολη που συμμετέχει στο αμερικανικό πρωτάθλημα ποδοσφαίρου, το ΜLS, όπως έγινε γνωστό, συμφώνησε με την Σάντερλαντ για την ανταλλαγή του Ντεφό με τον Άλτιντορ, όμως αυτό που προξενεί μεγάλη εντύπωση είναι τα πολλά… μηδενικά στο συμβόλαιο του αμερικάνου διεθνούς φορ.\nΣύμφωνα με το αμερικανικό δίκτυο ESPN, το συμβόλαιο του Άλντιντορ θα έχει πενταετή διάρκεια και θα του αποφέρει συνολικά το ιλλιγιώδες ποσό των 30 εκατομμυρίων δολαρίων. Χρήματα που δεν δικαιολογούνται καθόλου με βάση τις πρόσφατες εμφανίσεις του στο αγγλικό πρωτάθλημα, όπου τα τελευταία δυο χρόνια σημείωσε μόλις ένα γκολ, ενώ από το 2008 που αγωνίζεται στην Ευρώπη μόνο στην Άλκμααρ κατάφερε να κάνει αισθητή την παρουσία του.\nΩστόσο, αν κρίνουμε από το ύψος του συμβολαίου του πληθωρικού επιθετικού, παραμένει ένα πολύ μεγάλο όνομα για τα δεδομένα του ποδοσφαίρου στην Βόρεια Αμερική. *Πηγή: sport-fm.gr*


ΘΥΜΗΣΟΥ ΡΕ: Σεπτεμβρίου 2016\n"Εφυγε" η Βούλα Δαμιανάκου.\nΑναρτήθηκε από Panagiotis Zafeiras στις 8:46 μ.μ.\nΕτικέτες # ΕΘΝΙΚΗ ΑΝΤΙΣΤΑΣΗ, # ΛΟΓΟΤΕΧΝΙΑ, # ΠΡΟΣΩΠΑ, 2016\nΚΩΣΤΑΣ ΓΕΩΡΓΑΚΗΣ, σαν σήμερα 19 Σεπ 1970 αυτοπυρπολήθηκε στη Γένοβα\nΉταν 19 Σεπτεμβρίου 1970, ώρα 3 τη νύχτα, όταν έξω από την κεντρική πλατεία Ματεότι της Γένοβα, μπροστά από τα σκαλοπάτια του Μεγάρου των Δόγηδων, ο 22χρονος Κώστας Γεωργάκης τυλιγμένος στις φλόγες φώναζε ηρωικά: “Ζήτω η ελεύθερη Ελλάδα – Κάτω η δικτατορία – Το έκανα για την Ελλάδα μου». Η ομάδα οδοκαθαριστών που καθάριζε την πλατεία Ματεότι βρέθηκε μπροστά σε μια εικόνα που αποτέλεσε την πρώτη «ανθρωποθυσία» απέναντι στο καθεστώς της χούντας στην Ελλάδα....\nΒγήκε από το σπίτι και οδήγησε το 500αράκι Φιατάκι του, που είχε κολλημένη μια φωτογραφία του Ανδρέα Παπανδρέου στο παρμπρίζ του. Στο πορτ μπαγκάζ μετέφερε τρία μπουκάλια γεμάτα βενζίνη. Κατευθύνθηκε προς τα σκαλιά του Παλάτσο Ντουκάλε, στο οποίο στεγάζονταν τότε τα δικαστήρια της πόλης. Κάτω από τη μεγάλη στοά, άνοιξε τα μπουκάλια και έριξε τη βενζίνη στα ρούχα του. Μετά άναψε το σπίρτο. «Συγχώρεσε με γι’αυτό που έκανα και μην κλάψεις. Ο γιος σου δεν είναι ήρωας. Είναι άνθρωπος, όπως όλοι οι άλλοι, ίσως λίγο πιο φοβισμένος. Δεν θέλω να μπείτε σε κίνδυνο από τις πράξεις μου, αλλά δεν μπορώ να κάνω διαφορετικά, παρά να σκέφτομαι και να ενεργώ σαν ελεύθερο άτομο», είχε γράψει στο τελευταίο γράμμα του....\nΑναρτήθηκε από Panagiotis Zafeiras στις 6:10 μ.μ.\nΕτικέτες # ΠΡΟΣΩΠΑ, # ΧΟΥΝΤΑ, 1970\nΣαν σήμερα 14 Σεπτεμβρίου 2001 έφυγε ο Στέλιος Καζαντζίδης\nΚαζαντζίδης - Βράχο βράχο τον καημό μου (live 1961)\nΈνας ιστορικός δίσκος (ντοκουμέντο) από τις δύο συναυλίες που έγιναν στις 20 και 22 Μαρτίου 1961 στο Θέατρο ΚΕΝΤΡΙΚΟΝ με την ορχήστρα του ΕΙΡ. Διευθυντής ορχήστρας ήταν ο Μίκης Θεοδωράκης και συμμετείχε φιλικά σε δύο κομμάτια ο Μάνος Χατζιδάκις παίζοντας πιάνο. Σολίστ στο μπουζούκι ήταν ο Μανώλης Χιώτης και τραγουδιστές ο Γρ. Μπιθικώτσης, ο Στέλιος Καζαντζίδης με την Μαρινέλλα και η Μαίρη Λίντα. Επίσης σε πρώτη εμφάνιση ο Τέρης Χρυσός. Ήταν η πρώτη φορά που το ελληνικό κοινό θα έβλεπε τον Μ.Θεοδωράκη και τον Μ.Χατζιδάκι μαζί στη σκηνή, και η πρώτη φορά που αυτοί οι λαϊκοί τραγουδιστές θα αντιμετώπιζαν ένα διαφορετικό κοινό σ' ένα τέτοιο χώρο!\nΕτικέτες # ΜΟΥΣΙΚΗ, # ΠΡΟΣΩΠΑ, 1961\nΣαν σήμερα 13 Σεπ 1908 γεννήθηκε ο Κάρολος Κουν\nΠρούσα 13 Σεπτεμβρίου 1908 - Αθήνα 14 Φεβρουαρίου 1987\nήταν κορυφαίος Έλληνας θεατρικός σκηνοθέτης\nΑναρτήθηκε από Panagiotis Zafeiras στις 5:15 π.μ.\nΕτικέτες # ΘΕΑΤΡΟ, # ΠΡΟΣΩΠΑ, 1908, 1987\n11 Σεπτ 1973 ΧΙΛΗ - 11 ΣΕΠ 2001 ΗΠΑ\nΗ ΑΡΧΗ ΤΟΥ ΝΕΟΦΙΛΕΛΕΥΘΕΡΙΣΜΟΥ.\nΧΙΛΗ, πραξικόπημα, δολοφονίες, εξαφανίσεις, ανεργία, κατάρρευση κοινωνικού κράτους ...\nΗΠΑ, τρομοκρατικό χτύπημα στο παγκόσμιο κέντρο εμπορίου,\nδίνει το έναυσμα για πλήρη φιλελευθεροποίηση από την κυβέρνηση Μπους με ανεξέλεγκτες τις δυνάμεις της αγοράς και το κράτος στα απολύτως απαραίτητα.\nΟ κοινός παρανομαστής των δύο γεγονότων.\nΧΙΛΗ 11 Σεπτ 1973\nΤο πρώτο Πειραμα του νεοφιλελευθερισμού στον κόσμο,\nτο πείραμα της Σχολής του Σικάγου.\nΣαν σήμερα, στις 11 Σεπτέμβρη του 1973, εκδηλώνεται αμερικανοκίνητο στρατιωτικό πραξικόπημα στη Χιλή με επικεφαλής το στρατηγό Αουγκούστο Πινοσέτ. Ο Σοσιαλιστής Πρόεδρος, Σαλβαδόρ Αλιέντε, οχυρώνεται στο Προεδρικό Μέγαρο και πέφτει νεκρός με το όπλο στο χέρι.\nΗΠΑ, 11 ΣΕΠ 2001\n«η ημέρα που άλλαξε τον κόσμο»\nΣαν σήμερα, τρομοκράτες, που συνδέονταν με την οργάνωση Αλ Κάιντα, κατέλαβαν τέσσερα αεροπλάνα, με σκοπό να πραγματοποιήσουν επιθέσεις αυτοκτονίας εναντίον στόχων στις ΗΠΑ.\nΕτικέτες # ΓΕΓΟΝΟΤΑ_ΠΑΓΚΟΣΜΙΑ, 1973, 2001\nΚΩΣΤΑΣ ΓΕΩΡΓΑΚΗΣ, σαν σήμερα 19 Σεπ 1970 αυτοπυρπ...\nΣαν σήμερα 14 Σεπτεμβρίου 2001 έφυγε ο Στέλιος Καζ...


Ελλάδα 17:49 - 21/03/2020\nΠώς έγινε η κηδεία του πρώτου νεκρού από κορονοϊό στην Ελλάδα. Δείτε τις εικόνες.\nΥγεία 08:32 - 13/03/2020\nΚορονοϊός: Μπορεί να τελειώνει με τη ζέστη στην Ελλάδα;\nΟ κορονοϊός είναι στην Ελλάδα και η έξαρση αναμένεται τον Απρίλιο. Τι συμβαίνει με τη θεωρία ότι ο κορονοϊός θα σταματήσει το καλοκαίρι με τη ζέστη.\nΥγεία 07:39 - 13/03/2020\nΚορονοϊός: Γιατί μένουμε σπίτι στην Ελλάδα, πώς μεταδίδεται\nΟ κορονοϊός είναι στην Ελλάδα, τα κρούσματα αυξάνονται, η περίοδος έξαρσης φτάνει τον Απρίλιο, τα έκτακτα μέτρα είναι σε εφαρμογή, ενώ η οδηγία για τους πολίτες είναι «μένουμε σπίτι». Δείτε γιατί «μένουμε σπίτι», ποιοι πρέπει να μείνουν, αλλά και πώς μεταδίδεται ο κορονοϊός.\nΕλλάδα 07:10 - 13/03/2020\nΚορονοϊός - Μένουμε σπίτι: Τι σημαίνει, τα συμπτώματα\nΜένουμε σπίτι. Αυτή είναι η προτροπή - οδηγία για τον κορονοϊό στην Ελλάδα. Δείτε τι σημαίνει και ποιοι πρέπει να ακολουθήσουν το «μένουμε σπίτι». Τα έκτακτα μέτρα.\nΕλλάδα 20:16 - 12/03/2020\nΔιασωληνωμένος στην Μονάδα Εντατικής Θεραπείας νοσηλεύεται ένας άνδρας. Αγωνία για ένα μωρό λίγων μηνών, που εμφάνισε συμπτώματα ύποπτα για κορονοϊό.\nΥγεία 16:53 - 12/03/2020\nΟ βιοπαθολόγος και μικροβιολόγος Παναγιώτης Αποστολακόπουλος αναλύει το κόστος του τεστ για τον κορoνοϊό και απαντάει για το πόσο διαρκεί το συγκεκριμένο τεστ για τον κόσμο αλλά και πόση ώρα χρειάζεται για να βγει το αποτέλεσμα.\nΥγεία 16:05 - 12/03/2020\nΟ κορονοϊός εξαπλώνεται στην Ελλάδα και ήδη υπάρχει ένας νεκρός. Ταυτόχρονα οι ευπαθείς ομάδες καλούνται να μείνουν σπίτι τους. Δείτε πόσο κοστίζει το τεστ για κορονοϊό και που μπορείτε να το κάνετε.


Πρώτη Δημοσίευση:\tΔευτέρα, 12. 10. 2020 - 12:30\nΕντάσσονται καινούργια μέλη\nΣύμφωνα με σχετική ανακοίνμωση, η Sunlight επενδύει σε ανθρώπους και υποδομές που θα της επιτρέψουν να είναι μία από τις εταιρίες-ηγέτες στο χώρο της αποθήκευσης ενέργειας στις επόμενες δεκαετίες. Ήδη, δημιουργεί νέο, διεθνές ερευνητικό κέντρο στην Αττική για νέες τεχνολογίες λιθίου και στοχεύει στον επαναπατρισμό ερευνητών και μηχανικών. Στόχος της εταιρίας είναι να αναπτύξει εφαρμογές για ηλεκτρικά λεωφορεία πόλεων, τη ναυτιλία, αλλά και την αποθήκευση ενέργειας στις ανανεώσιμες πηγές, ενώ ήδη αναπτύσσει μπαταρίες για τα ρομπότ που θα αναπληρώσουν τα περονοφόρα σε διεθνή logistics centers νέας γενιάς. Παράλληλα ενισχύει τις υπερσύγχρονες εγκαταστάσεις της σε Ελλάδα και Ιταλία με τεχνολογίες Industry 4.0, ενώ έχει ισχυρό πλάνο ανάπτυξης στην αγορά της Αμερικής με το νέο κέντρο συναρμολόγησης της εταιρίας στη Βόρεια Καρολίνα.\nΠερισσότερα σε αυτή την κατηγορία: « Σκλαβενίτης: Έλαβε την πιστοποίηση "Covid Shield" Euromedica: Υπέρ του σχεδίου εξυγίανσης το 68% των πιστωτών »\nSunlight: Επέκταση της παραγωγικής δυναμικότητας κατά 25%


πρτφ: ΩΔΗ ΣΤΟΝ ΤΖΑΚ ΛΟΝΤΟΝ\nΩΔΗ ΣΤΟΝ ΤΖΑΚ ΛΟΝΤΟΝ\nΕίναι οριστικό. Το σπίτι μας δεν έχει αυλή, έχει κατάστρωμα. Πατρίδα μας τα αμπάρια των γκαζάδικων που ‘χουν αποκλειστεί απ’ τον καιρό, σ’ ένα λιμάνι έκφυλο σε χρώμα φυματίωσης. Σε πολιτεία μακρινή, αχαρτογράφητη, παρέα με τη θύελλα να σου τρυπά τ’ αυτιά ενόσω στροβιλίζει τη βροχή με τρόπο που δε την αφήνει να πέσει χάμω. Πάνω απ’ τα κεφάλια μας η βροχή τυραννιέται καθώς περπατάμε στη προβλήτα κλωτσώντας γκρίζους ποντικούς που μας μουντάρουν. Κι ας ξέρουμε πως εδώ οι ποντικοί κάνουν κουμάντο, το βέβηλο μας τρέφει. Κι ύστερα τα σκυλιά. Τα χοντρά σκυλιά των ξεχασμένων λιμανιών μη τα φοβάσαι. Κοίτα τα πως κουνάνε την ουρά τους κυριευμένα από το πόθο μιας κουβέντας. Γιατί πράγματι, όταν ένας αλήτης σκύλος κουνάει την ουρά του νιώθεις τη ταχυκαρδία του μέλλοντος. Κάπνισε μαζί του παίρνοντας τον όρκο για το αστέριωτο. Κι αν καμιά φορά μας δεις να τρεκλίζουμε στα ενδότερα μιας πόλης, μη νομίζεις ότι πάμε για ν’ αράξουμε. Πάλι τις νταλίκες ακολουθούμε, στα parking βγάζουμε τις νύχτες μας, στις καντίνες ερωτευόμαστε. Κάτω από τα τρένα μπαίνουμε λαθραίοι, ή μέσα σε βαγόνια από βαρύ μέταλλο, χωρίς καμιά σκοτούρα μας παίρνει ο ύπνος στοργικά κι αν είναι ο προορισμός μας άγνωστος, όλος ο κόσμος κυοφορείται στον ολονύχτιο σπαραγμό τού τροχού πάνω στη ράγα.\nΛιμάνια, πρακτορεία, εθνικοί οδοί. Εμπόλεμες ζώνες για όλους τους στρατιώτες του ακατοίκητου. Δεν έχουμε ηλικία. Ζούμε μια διαρκή ανατριχίλα που κάθε τόσο εξαπατούμε τη μοίρα μας με αγύρτικα τεχνάσματα όπως εμείς μόνο γνωρίζουμε. Κι αν κάποια ξημερώματα πρέπει να αποχαιρετήσουμε τα συφιλικά κορμιά της άσωτής μας νύχτας, δάκρυ δε χαραμίζουμε. Τα δάκρυα αρμόζουνε στη προδοσία. Kι εμείς με δαύτηνε γελάμε έξαλλα.\nComment by sourounti\non Τετάρτη, Μαρτίου 24, 2010 12:17:00 π.μ.\nΞεραινόμαστε στα γέλια.. γελάμε τόσο που μας νομίζουν για τρελούς\non Τετάρτη, Μαρτίου 24, 2010 12:25:00 μ.μ.\nΟ Τζακ Λόντον ήταν η απόδειξη οτι η αμερικάνικη αθωότητα πολλές φορές οδηγεί στην απόλυτη διαύγεια.Ακόμα και σήμερα δεν ξέρω πιο βιβλίο ήταν περισσότερο προφητικό, το 1984 ή η Σιδερένια Φτέρνα. Ακόμα και σήμερα δεν έχω διαβάσει καλύτερο διήγημα από το "Για ένα κομμάτι κρέας".\non Τετάρτη, Μαρτίου 24, 2010 1:16:00 μ.μ.\nεμένα πάλι μ' έχει ψιλοσακατέψει το αυτοβιογραφικό του 'ο δρόμος'. απ' τα πρώτα μου βιβλία, έπεσα που λένε σε περίπτωση.sourounti, ας τους να νομίζουν.πρτφ\non Τετάρτη, Μαρτίου 24, 2010 1:21:00 μ.μ.\nComment by Eρσιλια\non Τετάρτη, Μαρτίου 24, 2010 4:45:00 μ.μ.\nμ αρεσει εδω\non Τετάρτη, Μαρτίου 24, 2010 5:06:00 μ.μ.\nΡίξε και μια ματιά στο "Τζον Μπάρλεϊκορν" -αυτό το βιβλίο με μπέρδεψε όσο ακριβώς με μάγεψε. Ακόμα δεν έχω βγάλει συμπέρασμα...\nComment by Sputnik\non Πέμπτη, Μαρτίου 25, 2010 7:32:00 μ.μ.\nΜεγάλο κείμενοΜBoy: John Barleycorn. Τι είπες τώρα...\non Παρασκευή, Μαρτίου 26, 2010 2:52:00 μ.μ.\nδεν ξέρω τι λέτε εσείς για το τζακυ το λόντο, εγώ δηλώνω υπερήφανα ότι αισθάνομαι ασφαλής στη χώρα μου μετά από αυτόhttp://www.enet.gr/?i=news.el.article&id=145379όλα τα υπολοιπά είναι ιδρυματοποιημένα και με το συμπάθειο.;-)))\non Παρασκευή, Μαρτίου 26, 2010 3:37:00 μ.μ.\nSputnik υποθέτω οτι το έχεις -αλλιώς τρέχα πάρτο από χτες.\non Σάββατο, Μαρτίου 27, 2010 2:06:00 π.μ.\nήρθα κι εγώπρτφ\n▼ Μαρ 23


Εκλογή Καθηγητή Φελλά στη θέση του Προέδρου της... | IN Business News | Πρόσωπα\nΕκλογή Καθηγητή Φελλά στη θέση του Προέδρου της Παράλληλης Βουλής για την Κοινωνία των Πολιτών\nΔελτίο Τύπου 05/12/2019 12:05\nΟ Αντιπρύτανης Έρευνας και Ακαδημαϊκού Προσωπικού του Πανεπιστημίου Λευκωσίας, Καθηγητής Κωνσταντίνος Ν. Φελλάς, έχει εκλεγεί ως ο πρώτος Πρόεδρος της Παράλληλης Βουλής για την Κοινωνία των Πολιτών.\nΗ σχετική εκλογική διαδικασία έλαβε χώρα στο πλαίσιο της Ιδρυτικής Συνέλευσης του θεσμού, που πραγματοποιήθηκε την Πέμπτη, 22 Νοεμβρίου, υπό την προεδρία του Προέδρου της Βουλής των Αντιπροσώπων κ. Δημήτρη Συλλούρη.\nΣτόχος του θεσμού της Παράλληλης Βουλής είναι να αντιμετωπίσει το δημοκρατικό έλλειμμα, καθιστώντας το κοινοβούλιο προσιτό χώρο για τους πολίτες, καθώς και να συμβάλει στη διεύρυνση και αναβάθμιση του υφιστάμενου κοινοβουλευτικού έργου. Στόχο έχει επίσης την ανάπτυξη μιας διαδραστικής σχέσης με την κοινωνία και τους πολίτες, μέσω της οποίας θα ενισχυθεί η πολιτότητα, η συμμετοχική δημοκρατία, ο πλουραλισμός και η διαφάνεια.\nΗ Παράλληλη Βουλή, αναμένεται ότι θα λειτουργήσει ως κινητήριος μοχλός προώθησης των συμφερόντων της κοινωνίας και της πολιτείας και ως συνδιαμορφωτής του κοινοβουλευτικού και εν γένει πολιτικού γίγνεσθαι, καθιστώντας την κοινωνία ενεργό στις παγκόσμιες εξελίξεις που συντελούνται.\nΠαράλληλες Βουλές έχουν θεσπιστεί για τα εξής θέματα:\n1) Έρευνα, Καινοτομία και Ψηφιακή Διακυβέρνηση,\n3) Περιβάλλον, Οικολογία-Αειφορία και Υγεία,\n4) Κοινωνία των Πολιτών.\nΟ θεσμός αναμένεται να αρχίσει τη λειτουργία του εντός του τρέχοντος μήνα. Η θητεία των μελών των Παράλληλων Βουλών είναι διετής και η λειτουργία τους θα συμβαδίζει με τα πρότυπα της Βουλής των Αντιπροσώπων.\nΣχετικά με τον Καθηγητή Κωνσταντίνο Ν. Φελλά\nΟ Καθ. Κωνσταντίνος Φελλάς είναι Αντιπρύτανης Έρευνας και Ακαδημαϊκού Προσωπικού του Πανεπιστημίου Λευκωσίας. Εξειδικεύεται στην Kοινωνιολογία της Yγείας και η ερευνητική του εμπειρία στον Κυπριακό και Διεθνές χώρο και οι επιστημονικές του δημοσιεύσεις επικεντρώνονται στα θέματα των κοινωνικών και ψυχολογικών πτυχών της δημόσιας υγείας. Μέσα από τις ερευνητικές του δραστηριότητες ανέπτυξε έντονη κοινωφελή δράση στη στήριξη ευπαθών και ευάλωτων ομάδων της κοινωνίας.\nΕίναι Εκτελεστικός Διευθυντής δυο Μη-Κερδοσκοπικών Οργανισμών που επικεντρώνονται σε θέματα βελτίωσης της ποιότητας ζωής των ασθενών και υγειούς γήρανσης. Έχει συμμετέχει σε περισσότερα από 50 ερευνητικά έργα που χρηματοδοτούνται από την ΕΕ, το Συμβούλιο της Ευρώπης, τα Ηνωμένα Έθνη και άλλους τοπικούς και διεθνείς φορείς. Στα περισσότερα από τα έργα αυτά, ο Καθ. Φελλάς ήταν επιστημονικός υπεύθυνος.\nΕίναι πρόεδρος της Εθνικής Επιτροπής Βιοηθικής Κύπρου, ενώ έχει διοριστεί στην υψηλού κύρους θέση του Μέλους της Διεθνούς Επιτροπής Βιοηθικής (IBC) της UNESCO για την τετραετία 2018-2022.\nΕίναι μέλος σε επιτροπές του Συμβουλίου της Ευρώπης εκπροσωπώντας την Κύπρο σε θέματα βιοηθικής και ανθρωπίνων δικαιωμάτων. Παράλληλα, διατελεί πρόεδρος του Διοικητικού Συμβουλίου του Ευρωπαϊκού Γραφείου Κύπρου, ενώ υπηρετεί ταυτόχρονα ως επίσημο μέλος του Συμβουλίου Ιατρικώς Υποβοηθούμενης Αναπαραγωγής και του Συμβουλίου Μεταμοσχεύσεων.\nΕίναι εξωτερικός συνεργάτης αξιολόγησης για διεθνείς και ευρωπαϊκούς φορείς χρηματοδότησης έρευνας, ενώ κατέχει θέσεις και σε άλλους ευρωπαϊκούς θεσμούς. Τέλος, υπηρετεί ως Ακαδημαϊκός της Διεθνούς Ακαδημίας Αστροναυτικής.\nΟ Καθ. Φελλάς έχει στο ενεργητικό του πολλές δημοσιεύσεις και βιβλιογραφία και συμμετέχει ενεργά σε τοπικά και διεθνή συνέδρια με θεματολογία που άπτεται των ερευνητικών του ενδιαφερόντων.


NBA: Τρία νέα κρούσματα παικτών με κορωνοϊό | naftemporiki.gr\nNBA: Τρία νέα κρούσματα παικτών με κορωνοϊό\nΟ Μάρκους Σμαρτ των Μπόστον Σέλτικς και άλλοι δυο παίκτες των ΛΑ Λέικερς βρέθηκαν θετικοί σε κορωνοϊό, αυξάνοντας στα 10 τα κρούσματα των αθλητών στο κορυφαίο πρωτάθλημα μπάσκετ του κόσμου που έχουν προσβληθεί από τη νόσο.\nΚι αν το όνομα του Σμαρτ έγινε γνωστό, δεν συνέβη το ίδιο και με αυτά των «λιμνάνθρωπων», που προτίμησαν να μην τα ανακοινώσουν. Αυτό που έγινε γνωστό είναι πως οι παίκτες υποβλήθηκαν σε εξετάσεις πριν από μερικές ημέρες κι από τη στιγμή που έγιναν γνωστά τα αποτελέσματα μπήκαν σε καραντίνα.\nΝα σημειωθεί ότι στις 11 Μαρτίου οι Λέικερς είχαν αντιμετωπίσει τους Μπρούκλιν Νετς, τέσσερις παίκτες εκ των οποίων βρέθηκαν θετικοί σε κορωνοϊό.\nΟι «Κέλτες» ανακοίνωσαν ότι ένας παίκτης της ομάδας βρέθηκε θετικός στον ιό με τον Σμαρτ λίγο αργότερα, μέσω του προσωπικού του λογαριασμού στα social media, να παραδέχεται ότι έχει προσβληθεί. Όπως ανακοίνωσε ο άσος της Βοστώνης υποβλήθηκε στο τεστ πριν από 5 ημέρες και αμέσως τέθηκε σε καραντίνα.\nΥπενθυμίζεται ότι ο πρώτος παίκτης από το ΝΒΑ που βρέθηκε θετικός ήταν ο Ρούντι Γκομπέρ της Γιούτα, ακολούθησε ο συμπαίκτης του, Ντόνοβαν Μίτσελ, ο Κρίστιαν Γουντ του Ντιτρόιτ, καθώς και 4 παίκτες του Μπρούκλιν εκ των οποίων το μοναδικό όνομα που δόθηκε στη δημοσιότητα ήταν αυτό του Κέλβιν Ντουράντ.\n«Βρέθηκα θετικός στον κορωνοϊό. Είμαι εντάξει, νιώθω καλά, δεν έχω κάποιο σύμπτωμα. Θέλω να κάνω σαφές πως πρέπει να κρατάμε τις αποστάσεις, να μην είμαστε με πολύ κόσμο, να πλένουμε τα χέρια μας και να προστατεύουμε τους εαυτούς μας και τους άλλους» αναφέρει στο video που ανέβασε στο Twitter ο άσος της Βοστώνης.\nΝΕΟΣ ΚΟΡΩΝΟΙΟΣ NBA


Ρόδος - Αθήνα μετ΄ επιστροφής : CaptainBook.gr - Το πιο ενημερωμένο ηλεκτρονικό βιβλιοπωλείο.\nΡόδος - Αθήνα μετ΄ επιστροφής\nΣυγγραφέας: Έφη Παπανδρέου\nΈνα ταξίδι, μιά ζωή... Από την ξενοιασιά, την ομορφιά και την οικονομική άνεση της πανέμορφης Ρόδου, στην σκληρή και δύσκολη Αθήνα. Από τα χαρούμενα νεανικά χρόνια και τους δυνατούς έρωτες, στην πίκρα της προδοσίας, στη ρουτίνα του συμβιβασμού, στην ανάγκη της απομάκρυνσης. Ένα συνεχές, δύσκολο ταξίδι, δοκιμασία ψυχής και ζωής, που η Δέσποινα μπόρεσε να αντέξει μόνο χάρη στην δύναμη που της έδινε η αγάπη για τα παιδιά της, τα δύο αγόρια της. Όμως... Εκεί που φαινόταν ότι το σκαμπανέβασμα είχε πιά τελειώσει και το πλοίο της ακόμα νέας και όμορφης Ροδίτισσας έμπαινε επιτέλους σε ζεστά γαληνεμένα νερά, μιά αναπάντεχη εξέλιξη θα αναστάτωνε με τον πιό δραματικό τρόπο την ζωή της. Γιατί δεν υπάρχει χειρότερος πόνος απʼ αυτόν που σου προκαλεί το ίδιο σου το σπλάχνο, σε έναν κόσμο όπου κανείς δεν μπορεί να είναι σίγουρος για το αύριο και που η αγάπη δεν περισσεύει...\nΜια συνεχής εναλλαγή τόπων, καταστάσεων και συναισθημάτων, με διάρκεια τριών δεκαετιών! Από τις πρώτες κιόλας σελίδες, ο αναγνώστης ταυτίζεται με την ηρωΐδα και βιώνει μαζί της απίστευτες καταστάσεις, που θα φαινόταν απίθανο να παρουσιαστούν στα πλαίσια της οικογενειακής ζωής. Κι όμως... Τα πιό περίπλοκα σενάρια και τα πιο δυνατά συναισθήματα δημιουργούνται και παράγονται από τους απλούς ανθρώπους, που για να επιβιώσουν μπορούν να γίνουν πραγματικοί υπεράνθρωποι.\nΌπως ακριβώς έγινε και με την Δέσποινα από την Ρόδο...\nISBN (10ψήφιο): 618-80933-0-9


Ο μήνας Ελούλ - Chabad of Greece\nΕλληνικά Γιορτές Μεγάλες Γιορτές - Ροσς Ασσανά\nΟ μήνας Ελούλ\nΗ θρησκεία μας θεωρεί ότι η συγγνώμη, η μεταμέλεια και η επανόρθωση, με τελικό σκοπό την εξιλέωση και την ψυχική γαλήνη, δεν μπορεί και δεν πρέπει να είναι σκέψεις επιφανειακές, ...\n«Είμαι σε ζώνη» λένε οι αθλητές όταν είναι τόσο αφοσιωμένοι στο στόχο τους ώστε τίποτα δεν μπορεί να τους αποσπάσει την προσοχή. Πως μπορούμε να μπούμε στη δική μας «ζώνη» δηλαδή, να βρισκόμαστε στην πιο παραγωγική μας φάση;\nΟποιοσδήποτε έχει δική του επιχείρηση ή έχει προϋπηρεσία ως υπάλληλος επιχείρησης (μεγάλης ή μικρής), γνωρίζει ότι τουλάχιστον μια φορά το χρόνο, πρέπει να γίνεται απογραφή. Τι γίνεται όμως με την πνευματική απογραφή;\nAκριβώς όπως το σωματικό τσεκ-απ εξετάζει τα διάφορα σημεία του σώματός μας, έτσι και το «πνευματικό τσεκ-απ» πρέπει να εξετάζει τα διάφορα σημεία της ψυχής μας. Στην πραγματικότητα, υπάρχουν πολλά κοινά στοιχεία ανάμεσα στα δύο:\nΗ προέλευση του Ελούλ σαν μήνας ειδικής Θ-ίας χάρης κι ευσπλαχνίας πηγαίνουν πίσω στα χρόνια του Μωυσή, στον πρώτο χρόνο μετά που οι Εβραίοι έφυγαν από την Αίγυπτο.\nΟ Ελούλ είναι ο τελευταίος μήνας του Εβραικού έτους. Ως μήνας προετοιμασίας για το Ροσς Ασσανά, την Μέρα της Κρίσης, ο Ελούλ χαρακτηρίζεται από διάφορα ιδιαίτερα έθιμα και παραδόσεις.\nΟ Ελούλ είναι ένας μήνας που ο καθένας έχει πρόσβαση σε υπερφυσική καλοσύνη.\nΟ Ελούλ είναι η πύλη στον μήνα της κρίσης και της ανταμοιβής


Όλο και πιο ακριβά τα ενοίκια στο Μόντρεαλ – The Montreal Greek Times │ΧΡΟΝΙΚΑ\nΌλο και πιο ακριβά τα ενοίκια στο Μόντρεαλ\nΤα ενοίκια συνεχίζουν να αυξάνονται, σε σημείο που οι επιτροπές στέγασης και οι ενώσεις ενοικιαστών του Κεμπέκ (RCLALQ) κάνουν λόγο για σημαντική αύξηση.\nΣύμφωνα με μια απογραφή 60.985 μικρών αγγελιών, το μέσο όρο μηνιαίου ενοικίου στην επαρχία του Κεμπέκ είναι $1.044 και $1.294 ή για ένα διαμέρισμα άνω των πέντε δωματίων.\nΑυτές οι τιμές όλο και αυξάνονται στην περιοχή του Μόντρεαλ, όπου το μέσο ενοίκιο – όλων των περιοχών – είναι $1.258 στο Μόντρεαλ, $1.151 στο Laval και $1.020 στο Longueuil, σε σύγκριση με $907 στην πόλη του Κεμπέκ ή $832 στο Saint-Jérôme.\n“Η κατάσταση αυτή είναι ιδιαίτερα ανησυχητική για τους περίπου 200.000 ενοικιαστές που δαπανούν περισσότερο από το 50% του εισοδήματός τους για να πληρώσουν το ενοίκιό τους”, δήλωσε ο Maxime Roy-Allard, εκπρόσωπος της RCLALQ. Με την έλλειψη στέγασης που βλέπουμε σήμερα, πολλοί ιδιοκτήτες σπιτιών δεν ντρέπονται να αυξήσουν υπερβολικά την τιμή των ενοικίων τους, δεδομένου ότι γνωρίζουν ότι θα βρουν γρήγορα ενοικιαστές.»\nΣτο Μόντρεαλ, οι συνοικίες Verdun και LaSalle είναι οι πιο ακριβές, με μέσο όρο $1.411. Αλλά για μεγάλες κατοικίες, το οροπέδιο-Mount-Royal κάθεται στην κορυφή με $1.766 κατά μέσο όρο για ένα πενταμισάρι.\nΟι συνοικίες Hochelaga-Maisonneuve, Rosemont-La Petite-Patrie, Villeray, Saint-Michel και Parc-Extension είναι επίσης από τις πιο ακριβές συνοικίες της Μητρόπολης.\nΗ RCLALQ προωθεί τη δημιουργία ενός δημόσιου μητρώου ενοικίων για να επιτρέψει στους νέους ενοικιαστές να γνωρίζουν το παλιό κόστος του ενοικίου και τον έλεγχο των αυξήσεων των ενοικίων.


Τέσσερα γκολ, κανείς νικητής - Onsports.gr\nOnsports Team\t13 Φεβρουαρίου 2011, 19:16\nΣε ένα μέτριο ποιοτικά παιχνίδι, στο Δημοτικό Γήπεδο Φιλώτα, Εορδαϊκός και Ναυπακτιακός Αστέρας αναδείχθηκαν ισόπαλοι με 2-2.\nΟι φιλοξενούμενοι κατάφεραν να προηγηθούν στο σκορ στο 39ο λεπτό όταν ο Παπαποστόλου σέντραρε ο Μαχαιρούδης πήρε τη πρώτη κεφαλιά και ο Πέντσας από ελεγχόμενη θέση (μόνος δίπλα στο δοκάρι) έκανε με κεφαλιά το 0-1. Αυτό ήταν και το σκορ του πρώτου ημιχρόνου με τους γηπεδούχους να μπαίνουν στο δεύτερο μισό του αγώνα αποφασισμένοι για την ανατροπή.\nΜάλιστα κατάφεραν με το ξεκίνημα της επανάληψης να ισοφαρίσουν με βολίδα του Σικαλόπουλου από πολύ δύσκολη θέση. Στο 64’ ο Παπαποστόλου έφυγε από ελεγχόμενη θέση και πάλι και με δυνατό σουτ έκανε το 1-2 αλλά στο 73’ ο Σικαλόπουλος ανατράπηκε από τον Μαχαιρούδη και ο Καραμπατζάκης ισοφάρισε με πέναλτι. Στα τελευταία λεπτά και οι δύο ομάδες έχασαν ευκαιρίες για γκολ αλλά το σκορ δεν άλλαξε.\nΕορδαϊκός: Λοντίγκιν, Καραμπατζάκης, Κριτσωτάκης (46’ Παυλίδης), Ταφαρλής, Κουτσουρές, Τσιανάκας, Πασιαλής (65’ Μουδούρογλου), Τομαράς (30’ Σικαλόπουλος), Άγγος, Προβίδας, Κουρούπης.\nΝαυπακτιακός Αστέρας: Βασιλακόπουλος, Παπαποστόλου, Παπαχρήστου, Ζαρογιάννης (83’ Μωραίτης), Τρίγκας, Κώτσου, Στάμος, Μαχαιρούδης (92’ Κυρίτσης).


Σεμινάρια Barista | Σχολή Barista\nΟ καφές δεν είναι ΑΠΛΩΣ ένα ρόφημα.\nΚάθε χρόνο οι καφετέριες επενδύουν εκατομμύρια για να γίνει η μία καφετέρια πιο μοναδική και εξειδικευμένη από την άλλη, όπου η κάθε μία υπόσχεται πολυτέλεια, άνεση, ευχαρίστηση, χαλάρωση. Μήπως αυτές δεν είναι όντως οι λέξεις που θα έπρεπε να μας συνδέουν όταν θέλουμε να πάμε έξω για «καφέ»;\nΌμως, πόσα χρήματα και χρόνο και ενέργεια είναι πραγματικά αφιερωμένα σε σεμινάρια barista, δηλαδή στην ποιότητα του καφέ και στην ποιότητα των δεξιοτήτων του μπαρίστα; Βρίσκω στη δουλειά μου σαν εκπαιδευτής μπαρίστα, ότι συχνά μπαίνω σε χώρους τόσο εντυπωσιακούς και καταπληκτικούς, που απογοητευτικά ανακαλύπτω ότι τα χρήματα έχουν δαπανηθεί σε όλους εκείνους τους τομείς εκτός από τον σημαντικότερο. Στον καφέ. Στη διαδικασία, την τεχνική, την ικανότητα παραγωγής για το τέλειο φλιτζάνι καφέ.\nΟ καφές είναι μια τέχνη. Είναι μια ικανότητα. Είναι μια τεχνική δεξιοτήτων. Είναι ένα πάθος. Είναι το πάθος μου. Και σαν εκπαιδευτής barista έχω επενδύσει χρόνια εμπειρίας σε σεμινάρια barista για να βελτιώσω και να τελειοποιήσω τις ικανότητές μου, την τεχνική μου για να εκπαιδεύσω άλλους να παράγουν τον απόλυτα εξειδικευμένο καφέ. Αυτό έχω να προσφέρω σε σας. Θέλω να σας διδάξω, να σας εκπαιδεύσω, αλλά πάνω απ 'όλα θέλω να σας εμπνεύσω για να κάνετε τον καλύτερο καφέ.\nΕίμαι διαπιστευμένος και εξουσιοδοτημένος από τον Ανώτερο Οργανισμό SCA και ταξιδεύω σε όλο το Ηνωμένο Βασίλειο και σε όλο τον κόσμο παρέχοντας σεμινάρια barista, κατάρτιση και εμπνευσμένη αλλαγή (βλέπε προγράμματα κατάρτισης) μέσα από την τέχνη του καφέ.\nΚαλώς ήρθατε στη σελίδα μου. Ρίξτε μια ματιά, κάντε μια περιήγηση και επικοινωνήστε μαζί μου για να συζητήσουμε για το πώς μπορώ να σας βοηθήσω στο ταξίδι σας αυτό.\nΑνδρέας Κωνσταντίνου (Εξουσιοδοτημένη σχολή Barista SCA)\nΕπενδύστε στην ποιότητα του καφέ που σερβίρετε\nμε εξουσιοδότημένα σεμινάρια barista!\nΓνωρίστε τον πιστοποιημένο SCAE εκπαιδευτή barista\nAndreas Constantinou! Πιστοποιημένη Σχολή Barista.


Greek - Articles: Η Ανέντιμη Σχέση Πολιτισμού και Δημοκρατίας\nΟ πολιτισμός σ΄ όλες τις εποχές απέκτησε το χαρακτήρα του από την ποιότητα των επιτευγμάτων του. Πάντα το σύνολο των υλικών, πνευματικών και ηθικών πράξεων έδινε το στίγμα στην εξέλιξη αλλά και στην ταυτότητα μιας κοινωνίας. Ο σύγχρονος δυτικός πολιτισμός έχει τις ρίζες του στην Αναγέννηση, στον Διαφωτισμό και ασφαλώς στην Αρχαία Ελληνική Δημοκρατική Πολιτεία. Εκεί δόθηκε η ευκαιρία της αμεσότητας στους ανθρώπους να επικοινωνήσουν ελεύθερα και με τον ισότιμο διάλογο να δημιουργήσουν Τέχνες, Επιστήμες , Φιλοσοφία και Ηθική. Είναι βέβαιο ότι ο Αριστοτέλης ποτέ δεν θα ίδρυε το «Λύκειο» στην Περσία η στην Αίγυπτο. Επίσης δεν ξέρουμε πώς θα ήταν ο κόσμος σήμερα χωρίς τις διδασκαλίες του. Έτσι η ύπαρξη της Πόλης- Κράτους έχτισε αυτό που αργότερα ονομάστηκε Πολιτισμός. Χωρίς τη δημοκρατία της Αρχαίας Αθήνας δεν θα έμπαιναν τα θεμέλια των μεγάλων επιτευγμάτων.\nΌλοι όμως γνωρίζουν ότι κανένα πολιτικό σύστημα δεν μπορεί να λειτουργήσει χωρίς ιδεολογία. Είναι σαφές επίσης ότι η κοινή ιδεολογία στον Διαφωτισμό, στην Αναγέννηση και στην Αρχαία Αθήνα ήταν ο ανθρωπισμός με την σπουδαία πνευματική παρακαταθήκη που εξασφάλισε για την ανθρωπότητα. Άρα λοιπόν η Δημοκρατία ως πολιτικό σύστημα και ως πολίτευμα γεννήθηκε για να πραγματώσει τον ανθρωπισμό και κατ΄ επέκταση για να παράγει πολιτισμό ικανό για την εξυπηρέτηση του ανθρώπου σε υλικό, πνευματικό και ηθικό επίπεδο. Η ελεύθερη αγορά έφερε την τεχνολογία, η εδραίωση της πνευματικής ελευθερίας τα Πανεπιστήμια και η συνταγματική κατοχύρωση των θεσμών την κυριαρχία του Δικαίου στις κοινωνίες. Επομένως ο ανθρωπισμός, μέσω της δημοκρατίας, άρχισε να αισθητοποιείται και να πραγματώνεται στον πολιτισμό.\nΣυνδυάζοντας τώρα τις έννοιες Πολιτισμός, Δημοκρατία και Ανθρωπισμός θα περιμέναμε ότι φτάνοντας στο 2010 , η ανθρωπότητα θα είχε πια κατακτήσει τις κλασικές αξίες που καλλιεργούν την ανθρώπινη φύση και κάνουν τον άνθρωπο ευτυχισμένο. Δυστυχώς όμως, τα προβλήματα είναι πολύ μεγάλα και κάποιοι κατανοούν ότι κάτι ανησυχητικό συμβαίνει με την επιθυμητή σχέση των παραπάνω εννοιών. Προφανώς κάτι γίνεται λάθος με την εφαρμογή του συστήματος που ονομάζουμε Δημοκρατία. Οι υποδομές των σύγχρονων κοινωνιών φαίνονται ικανοποιητικές ως προς το τεχνικό μέρος του συστήματος. Για παράδειγμα υπάρχει πλούτος, τεχνολογία και δυνατότητες άμεσης επικοινωνίας. Επίσης τα συντάγματα , οι νόμοι και οι θεσμοί φαίνονται να καλύπτουν σε θεωρητική τουλάχιστον βάση όλες τις ανάγκες που παρουσιάζονται. Αφού λοιπόν το τεχνικό και θεσμικό μέρος του συστήματος που λέγεται Δημοκρατία πάνε καλά κάτι πρέπει να συμβαίνει με το οργανωτικό.\nΠροφανώς το οργανωτικό μέρος έχει να κάνει με τη διοίκηση , την εκτελεστική προοπτική του κράτους και τις αποφάσεις της εξουσίας. Αν λοιπόν αυτά δεν λειτουργούν σωστά τότε ολόκληρο το πολιτικό σύστημα δεν μπορεί να επιτελέσει το στόχο του και να ολοκληρώσει την αποστολή του που είναι η πραγμάτωση του ανθρωπισμού στην εξέλιξη του Πολιτισμού. Αναζητώντας τις αιτίες, ανακαλύπτει κανείς ότι η ρίζα του κακού βρίσκεται στην αδυναμία της Πολιτείας να δώσει ανθρωπιστική παιδεία στους πολίτες της. Επόμενο είναι λοιπόν να μην μπορούν να καλλιεργήσουν την πολιτική τους συνείδηση και ν΄ αδιαφορούν για τη σκοπιμότητα της συλλογικής δράσης στη δημιουργία πολιτισμού. Στατιστικά στοιχεία δείχνουν ότι μόνο το 10% των δυτικών πολιτών διαθέτει την πνευματικότητα ν΄ αντιληφθεί ουσιαστικά τα δικαιώματα και τις υποχρεώσεις του πολίτη μέσα στο χώρο της κοινότητας. Έτσι η δημοκρατία καταντά μαζική και ανούσια μη μπορώντας να εξυπηρετήσει τις ανάγκες του ποιοτικού πολιτισμού.\nΚαταλήγοντας, συμπεραίνουμε ότι βιώνουμε σήμερα μια τελείως ανέντιμη σχέση της Δημοκρατίας με τον Πολιτισμό. Οραματιζόμαστε, σχεδιάζουμε, επιθυμούμε την ικανοποίηση των αναγκών μας, μέσα από έναν υψηλού επιπέδου πολιτισμό, αλλά δεν έχουμε τη δύναμη να το πράξουμε αφού η δημοκρατία που έχουμε δεν είναι γνήσια και λειτουργική. Σε πολλές περιπτώσεις μάλιστα μοιάζει να εξυπηρετεί την αστάθεια του πολιτισμού και να προωθεί συμφέροντα εξατομικευμένα και όχι συλλογικά. Η κυριαρχία του καταναλωτισμού στο όνομα της ελευθερίας προφανώς και αποτελεί περίπτωση ενός διεφθαρμένου πολιτισμού. Άρα λοιπόν, αν θέλουμε να φτάσουμε κάποτε σε επιτεύγματα που θα απελευθερώνουν πραγματικά τον άνθρωπο, πρέπει να αποκαλύψουμε αυτή τη «βρώμικη» σχέση του σύγχρονου πολιτισμού με τη νοθευμένη μαζική δημοκρατία που πολύ μικρή σχέση έχει με τη γνήσια συμμετοχική της αρχαίας «Πόλης». Η πολιτική απάθεια είναι πάντα η μεγαλύτερη αρρώστια που σιγά σιγά σαπίζει τα χαρακτηριστικά του ανθρώπου νεκρώνοντας την όμορφη φύση του. Αυτή πρέπει να προσέξουμε.


Ποια είναι η σύζυγος Ryan Tannehill; Βιογραφικό του, Καθαρή Αξία, Παιδιά, Ύψος - Αθλητές\nένας Τον Ιανουάριο του 2012, ο Ryan ξεκίνησε το Married Life με τη φίλη του\n2 Πόσο ψηλό είναι ένας παίκτης ποδοσφαίρου;\n3 Καριέρα στο κολέγιο\n5 Πόσο είναι η καθαρή αξία και ο μισθός του Ryan Tannehill;\n6 Συλλογή σπιτιών και αυτοκινήτων του Tannehill\nΟ Ryan Tannehill είναι ένας παίκτης αμερικανικού ποδοσφαίρου που ήταν η όγδοη συνολική επιλογή στο προσχέδιο NFL του 2012 ως quarterback. Προηγουμένως, ο Tannehill εμφανίστηκε για ποδόσφαιρο στο κολέγιο στο Texas A&M. Μετάβαση από τον ευρύ δέκτη στο αρχικό quarterback της ομάδας και ήταν προσχέδιο στον πρώτο γύρο στο 2012 NFL\nΟ Ryan Tannehill άνοιξε τα μάτια του ως Ryan Timothy Tannehill III επί 27 Ιουλίου 1988 σε Lubbock, Τέξας, Ηνωμένες Πολιτείες της Αμερικής. Από το 2019, η ηλικία του είναι 31 ετών, ενώ το ωροσκόπιο του είναι Λέων. Είναι ο γιος του Τιμ Τανχίλ (πατέρας) και Cheryl Tannehill (μητέρα).\nΛεζάντα: Ryan Tannehill με την οικογένειά του (Φωτογραφία: Instagram)\nΜεγάλωσε με τον αδερφό του, Tobyn Tannehill. Ο Ryan κατέχει αμερικανική υπηκοότητα ενώ ανήκει σε ένα λευκό εθνικό υπόβαθρο.\nΑποφοίτηση με πτυχίο στη Βιολογία\nΠαρευρέθηκε Γυμνάσιο Big Spring στο Big Spring του Τέξας, όπου έπαιξε για την ομάδα ποδοσφαίρου του γυμνασίου. Αφού ολοκλήρωσε την εκπαίδευση του γυμνασίου, εντάχθηκε στο Πανεπιστήμιο Α & Μ του Τέξας στο College Station του Τέξας από όπου αποφοίτησε με πτυχίο στη βιολογία τον Μάιο του 2011.\nΤον Ιανουάριο του 2012, ο Ryan ξεκίνησε το Married Life με τη φίλη του\nΟ Ryan Tannehill είναι ένας ευτυχώς παντρεμένος άντρας. Έδεσε τον γαμήλιο κόμπο με τη μακροχρόνια φίλη του, Λόρεν Τανχίλ τον Ιανουάριο του 2012 στο Μεξικό σε έναν οικείο γάμο. Η σύζυγός του, η Λόρεν, είναι ένα διάσημο αμερικανικό μοντέλο που έχει εργαστεί σε διάφορα περιοδικά όπως το Page 713 Model, Talent Agency και ούτω καθεξής. Το ζευγάρι συναντήθηκε για πρώτη φορά στο Πόλη του Παναμά της Φλόριντα το 2009. Αφού γνωρίστηκαν καλά, άρχισαν να χρονολογούνται και αργότερα, μοιράστηκαν τους όρκους του γάμου.\nΛεζάντα: Ryan Tannehill με τη σύζυγό του, Lauren Tannehill και παιδιά (Φωτογραφία: Instagram)\nΟ Ράιαν και η Λόρεν γέννησαν μαζί δύο παιδιά, μια κόρη και έναν γιο, Stella Rose Tannehill, και Χάλυβας Ryan Tannehill. Από τώρα, ολόκληρη η Tannehill ζει μια ευτυχισμένη και γαλήνια ζωή μαζί.\nΠόσο ψηλό είναι ένας παίκτης ποδοσφαίρου;\nΟ Ryan Tannehill βρίσκεται σε ψηλό ύψος 6 πόδια 3 ίντσες ενώ το σωματικό του βάρος είναι περίπου 100 κιλά. Ο Tannehill έχει ανοιχτό καφέ μαλλιά, ενώ τα μάτια του είναι φουντουκιά. Ο Ryan δραστηριοποιείται σε ορισμένα είδη ιστότοπων κοινωνικής δικτύωσης όπως το Instagram και το Κελάδημα.\nΌπως αναφέραμε παραπάνω, έπαιξε για πρώτη φορά στο γυμνάσιο του ως αμυντική πλάτη αλλά και ως quarterback.\nΤο 2007, έπαιξε την πρώτη του σεζόν στο Texas A&M αφού απέρριψε προσφορές από άλλα πανεπιστήμια.\nΕκείνη την εποχή, ήταν ένας από τους κορυφαίους παίκτες του πανεπιστημίου του πριν κάνει τη μετάβαση στο quarterback του ανώτερου έτους του.\nΟλοκλήρωσε τη σεζόν του στο πανεπιστήμιο με συνολικά 42 περάσματα touchdown, 21 παρεμβολές.\nΣτο πρόχειρο NFL του 2012, τα Miami Dolphins τον επέλεξαν με την 8η συνολική επιλογή.\nΕκείνη την εποχή, θεωρήθηκε η # 3 τάξη προοπτικών quarterback πίσω Andrew Luck και Ρόμπερτ Γκρίφιν III.\nΜετά από αυτό, ξεκίνησε τη δεύτερη σεζόν του στο δρόμο ενάντια στο Cleveland Browns.\nΛεζάντα: Ryan Tannehill, παίκτης αμερικανικού ποδοσφαίρου\nΥπέγραψε μια εξαετή σύμβαση περίπου 96 εκατομμύρια δολάρια με τα δελφίνια μέχρι τη σεζόν 2020 στις 18 Μαΐου 2015.\nΥποφέρει από τραυματισμό στο αριστερό του πόδι στις 3 Αυγούστου 2017 ενώ ο προπονητής του Adam Gase ανακοίνωσε ότι θα παραμείνει το αρχικό quarterback για τα Δελφίνια.\nΑπό τώρα, παίζει για τα Miami Dolphins από το αυτί του 2012, το οποίο υπέγραψε για πρώτη φορά το τετραετές συμβόλαιό του το 2012 και αργότερα ανανέωσε το συμβόλαιό του το 2016.\nΠόσο είναι η καθαρή αξία και ο μισθός του Ryan Tannehill;\nΟ Ryan Tannehill έχει εκτιμώμενη καθαρή αξία περίπου 30 εκατομμύρια δολάρια από το 2019 που κέρδισε μέσω της καριέρας του ως ποδοσφαιριστής. Επί του παρόντος, υπέγραψε μια εξαετή σύμβαση αξίας 96 εκατομμύρια δολάρια με το Miami Dolphins. Σύμφωνα με ορισμένους διαδικτυακούς πόρους, έχει μέσο μισθό 19,25 εκατομμύρια δολάρια ετησίως με μπόνους υπογραφής 11,5 εκατομμύρια δολάρια.\nΜέχρι στιγμής, έχει κερδίσει 67,550 εκατομμύρια δολάρια από ολόκληρη την καριέρα του στο NFL. Το προηγούμενο συμβόλαιό του αξίζει περίπου 12,668 εκατομμύρια δολάρια η οποία είναι επίσης μια τετραετής σύμβαση που περιλαμβάνει έναν ετήσιο μέσο μισθό 3,167 εκατομμύρια δολάρια.\nΣυλλογή σπιτιών και αυτοκινήτων του Tannehill\nΑγόρασε ένα σπίτι στο Φορτ Λόντερντεϊλ της Φλόριντα για περίπου 4,3 εκατομμύρια δολάρια που αργότερα αναφέρθηκε προς πώληση για 4,95 εκατομμύρια δολάρια. Επιπλέον, το σπίτι χτίστηκε το 1982, το οποίο διαθέτει παράθυρα από τοίχο σε τοίχο τεσσάρων υπνοδωματίων στην κουζίνα και σαλόνια με θέα στην πισίνα και τον κήπο.\nΛεζάντα: Αυτοκίνητο του Ryan Tannehill (Φωτογραφία: Instagram)\nΕπίσης, του αρέσει πολύ τα αυτοκίνητα και έχει μια τεράστια συλλογή που περιλαμβάνει πολλά ακριβά αυτοκίνητα όπως η Mercedes, η Nissan, η NSX και πολλά άλλα.\nΓεγονότα του Ryan Tannehill\nΠλήρες όνομα Ράιαν Τανχίλ\nΗμερομηνια γεννησης 27 Ιουλίου 1988\nΤόπος γέννησης Lubbock, Τέξας, Ηνωμένες Πολιτείες της Αμερικής


Νέα κυβέρνηση Μέρκελ: Τίποτα δεν αλλάζει για την Ελλάδα - Flashnews.gr\nΝέα κυβέρνηση Μέρκελ: Τίποτα δεν αλλάζει για την Ελλάδα\nΤο Γερμανικό Κοινοβούλιο συνήλθε την Τετάρτη για πρώτη φορά μετά τη συγκρότηση της νέας κυβέρνησης. Ένας έμπειρος Γερμανός δημοσιογράφος έξω από το κτίριο του επιβλητικού Ράιχσταγκ, υπενθύμιζε διαρκώς, πως νικήτρια των εκλογών είναι η Μέρκελ, υπονοώντας πως η καγκελάριος δεν πρόκειται να δεχτεί ανατροπή της πολιτικής της.\nΈξω από το κτίριο του Κοινοβουλίου και μέσα στις κλειστές πόρτες των γραφείων του κυβερνώντος CDU, βουλευτές του κόμματος εξηγούσαν σε Έλληνες ομολόγους τους, καλεσμένους του Ιδρύματος Hans Seidel, πως η γερμανική πολιτική το επόμενο διάστημα θα κινείται ανάμεσα σε δυο κόκκινες γραμμές: Τη συνέχιση του μονόδρομου των μεταρρυθμίσεων και του κατηγορηματικού όχι στο κούρεμα των ομολόγων του επίσημου τομέα.\nΗ γερμανική ηγεσία, ενδεχομένως, θα συζητούσε μια επιβράδυνση του ρυθμού στην εφαρμογή του προγράμματος, εφόσον όμως κινείται μέσα στο ασφυκτικό αυτό πλαίσιο. Όταν η ελληνική πλευρά επεσήμανε πως υπάρχει ο κίνδυνος η εφαρμογή του προγράμματος να υπονομευθεί εάν εξαντληθούν πολιτικά οι δυνάμεις που το υποστηρίζουν, οι Γερμανοί απαντούν πως ο δρόμος των μεταρρυθμίσεων έχει κόστος. Και σχολιάζουν σκωπτικά, πως ο πρώτος που πήρε αυτό το μάθημα ήταν ο Γκέρχαρντ Σρέντερ την προηγούμενη δεκαετία.\nΑυτός χρεώθηκε πολιτικά το κόστος των αλλαγών, που σήμερα πιστώνεται η Μέρκελ.\nΟι Γερμανοί εξακολουθούν να επισημαίνουν πως η Ελλάδα οφείλει να αντιμετωπίσει πιο σοβαρά το ζήτημα της φοροδιαφυγής, που θα έχει και μια συμβολική αντανάκλαση στην κοινωνία. Η έμφαση πρέπει να δοθεί, τονίζουν, στις διαρθρωτικές μεταρρυθμίσεις όπως στην ολοκλήρωση του κτηματολογίου, η έλλειψη του οποίου αποτελεί ανασταλτικό παράγοντα στην προσέλκυση επενδύσεων.\nΣύμφωνα με το σκεπτικό τους, εάν η Ελλάδα ακολουθούσε πιο πιστά το πρόγραμμα και εφάρμοζε με μεγαλύτερη συνέπεια τις μεταρρυθμίσεις, η χώρα θα είχε μπει νωρίτερα στο δρόμο της ανάπτυξης. Αποφεύγουν, ωστόσο, να μπουν στη συζήτηση για τα τεχνικά λάθη στο σχεδιασμό του προγράμματος, θυμίζοντας μόνο τα θετικά παραδείγματα της Πορτογαλίας και της Ιρλανδίας που βγήκαν από το Μνημόνιο.\nΤο Βερολίνο πιστεύει πως η Ελλάδα πρέπει να σκύψει επάνω στους τομείς, που διαθέτει ανταγωνιστικά πλεονεκτήματα και να βρει τρόπους αύξησης της παραγωγικότητας. Μεταξύ άλλων προτείνουν τη διεύρυνση της τουριστικής σεζόν, τη στροφή σε εναλλακτικές μορφές τουρισμού, την αύξηση της υπεραξίας των αγροτικών προϊόντων και τη συστηματοποίηση των συνεταιριστικών σχημάτων.\nΌταν η ελληνική πλευρά μιλάει για 65% ανεργία στους νέους, η απάντηση που εισπράττει είναι πως η χώρα θα πρέπει να επενδύσει σοβαρά στις επαγγελματικές σχολές, που θα προσφέρουν τεχνική εκπαίδευση απαραίτητη για μια παραγωγική ανασυγκρότηση της οικονομίας.\nΟ υφυπουργός Ανάπτυξης Γιοακίμ Φούχτελ, εμφανίστηκε αισιόδοξος πως υπάρχει ενδιαφέρον από εκπροσώπους γερμανικών μικρομεσαίων επιχειρήσεων να επενδύσουν στην Ελλάδα στους τομείς της ενέργειας και της διαχείρισης απορριμάτων. Μένει να το δούμε…\nΜπαίνοντας στο 2014 είναι προφανές πως η Ελλάδα δεν είναι πια το επίκεντρο της κρίσης στην Ευρώπη. Το Βερολίνο φαίνεται να σκέφτεται το πώς θα επιβάλλει τις μεταρρυθμίσεις στη Γαλλία που πρέπει σταδιακά, σύμφωνα με τους γερμανικούς σχεδιασμούς, να ακολουθήσει τη συνταγή της ανταγωνιστικότητας, υψηλής παραγωγικότητας και ελαστικοποίησης των εργασιακών σχέσεων.\nΗ θεσμική θωράκιση του χρηματοοικονομικού τομέα θα είναι το πρότζεκτ της επόμενης τετραετίας, την ίδια στιγμή που πιο συντηρητικές φωνές, κυρίως στη Βαυαρία ζητούν πρόβλεψη αποβολής μιας χώρας από το ευρώ, όταν μια χώρα αδυνατεί να εκπληρώσει τα κριτήρια και τις υποχρεώσεις που θα συνεπάγεται η συμμετοχή στην Ευρωζώνη.\nΥπάρχει μια διάσημη φράση που αποδίδεται στο Χένρι Κίσσιντζερ: “Η Γερμανία είναι πολύ μεγάλη για την Ευρώπη, αλλά πολύ μικρή για τον κόσμο”. Στην πραγματικότητα ο Κίσσιντζερ αναφερόταν στη Γερμανία του Μπίσμαρκ, στο κατώφλι ενός αιώνα με δυο παγκόσμιους πολέμους.\nΣτην αυγή του 21ου αιώνα, και 100 χρόνια μετά την έναρξη του Μεγάλου Πολέμου, η Γερμανία καλείται να ηγηθεί της “σκοτεινής ηπείρου”, με μια συνταγή που φαίνεται να ταιριάζει στην ίδια. Που την εφαρμόζει σε μια κοινωνία που, σύμφωνα με τις στατιστικές έρευνες, φοβάται περισσότερο τον πληθωρισμό από τον καρκίνο.\nΑς μην περιμένουμε λοιπόν, ούτε και φέτος, δώρα από τη Μέρκελ…\nΤρίτη, 24 Δεκεμβρίου 2013, 14:56


Όλες οι φίλες μου παντρεύτηκαν, εγώ γιατί είμαι μόνη; - BORO από την ΑΝΝΑ ΔΡΟΥΖΑ - boro.gr\nΑρχική / Σεξ / Γυναίκα / Όλες οι φίλες μου παντρεύτηκαν, εγώ γιατί είμαι μόνη;\nΌλες οι φίλες μου παντρεύτηκαν, εγώ γιατί είμαι μόνη;\nΙούλιος 31, 2014\tΓυναίκα\nΗ μαύρη μοναξιά συνδέεται με το γεγονός ότι βλέπεις τη ζωή σαν στέρηση, σαν κάτι ανούσιο, αυτό που σου προσφέρει το παρόν. «Το κενό, το τίποτα, το πουθενά, το κανείς είναι τα καρυκεύματα της ζωής μου.» Η Σαλομέ κάνει, χωρίς να το θέλει, σύγκριση με τη ζωή της τότε που είχε τις «παλιές φιλενάδες», που «σχεδόν όλες πια έχουν φίλο ή σύζυγο ή ακόμα και παιδιά». Εκείνη δεν έχει ούτε παιδιά, ούτε σύζυγο, ούτε καν έναν απλό «φίλο», γι’ αυτό νιώθει «κενό», «τίποτα», «κανείς».\nΚείμενο του ψυχοθεραπευτή και συγγραφέα Jean Claude Kauffman\nΗ ζωή της στέρησης σε οδηγεί σε στάση προσμονής, παθητικής προσμονής: το μέλλον φαντάζει σαν πεπρωμένο. Αν κάποια μέρα εμφανιστεί ο Πρίγκιπας, για να τη βγάλει απ’ αυτή την ανυπόφορη, χωρίς νόημα ζωή, «αυτό είναι γραμμένο» (Σαλομέ). Μια μοιρολατρική στάση ζωής, που συχνά επηρεάζει και το παρόν. «Η μοναξιά μου είναι εδώ, είναι πραγματική αρρώστια, με έχει καταλάβει» (Αντριέν). Η φιλοσοφία της ζωής τους γίνεται μανιχαϊστική: ή το τίποτα, η αρρώστια της μοναξιάς, ή ο Πρίγκιπας, η λύτρωση. Όσο όμως περισσότερο τον περιμένεις και τον εξι- δανικεύεις, τόσο πιο απόμακρος γίνεται. Και το κενό ολοένα μεγαλώνει, η «αρρώστια» επιδεινώνεται.\nΓιατί, βέβαια, παρουσιάζονται και οργανικά συμπτώματα όταν χάνεται τελείως η αυτοεκτίμηση και γίνεται κάθοδος στον Άδη. «Οι συνέπειες είναι δραματικές: δεν μπορώ ν’ αντέξω. Δεν μπορώ ν’ αγαπήσω τον εαυτό μου. Βρίσκομαι σε αδιέξοδο, νιώθω να ’χω τελειώσει» (Ντοροτέ). Η Σαλομέ λέει: «σαν να χάνω το μυαλό μου». Η ταυτότητά της γράφει πως είναι 21 ετών, όμως εκείνη νιώθει «γριά και μαραμένη». Δεν νιώθει πια το κορμί της, η προσωπικότητά της είναι εντελώς αβέβαιη, αιωρείται. Όχι μόνο νιώθει «γριά», όχι μόνο είναι ένα «τίποτα», αλλά αυτό το τίποτα δεν είναι «πουθενά».\nΗ ζωή φαντάζει άδεια μόνο όταν είναι υπερβολική η προσμονή, όταν κλείνεσαι ολομόναχη στο σπίτι. Βέβαια, το σπίτι δίνει προστασία, ακόμα κι όταν οι ανάγκες του νοικοκυριού δεν καλύπτονται και έτσι παύουν να στηρίζουν την προσωπικότητα. Οι σοβαρότερες καταστάσεις ψυχικής κατάρρευσης παρουσιάζονται όταν αρχίζουν να χάνονται διάφορα κομμάτια του Εαυτού: όταν δεν υπάρχει σπίτι, δεν υπάρχει οικογένεια, δεν υπάρχει δουλειά. «Ανάμεσα σε δύο εποχιακές δουλειές, δύο ασήμαντες μικροδουλειές, όταν επιστρέφεις στο σπίτι του μπαμπά και της μαμάς, όταν περνάς ολόκληρη τη μέρα σκυμμένη πάνω απ’ τις μικρές αγγελίες: καλημέρα θλίψη!» (Ντοροτέ).\nΗ μοναξιά, που οδηγεί στο εσωτερικό κενό, σπάνια οφείλεται στις σχέσεις' ο μηχανισμός της ολέθριας απομόνωσης έχει κυρίως κοινωνικό χαρακτήρα. Το πρώτο σοκ έρχεται όταν χάσουν τη δουλειά τους, οι άντρες κυρίως. Τότε, η μόνη προστασία που τους απομένει είναι να αναδιπλωθούν και να κλειστούν στην οικογένεια, οι γυναίκες κυρίως. Μόλις λείψει είτε το ένα είτε το άλλο, ξεκινά η αρνητική κάθοδος, η πτώση (που μπορεί να οδηγήσει μακριά), μια κατάσταση απομόνωσης και αποκλεισμού από την κοινωνία. Καθώς χάνονται και οι τελευταίοι προστατευτικοί δεσμοί, αρχίζει να λειτουργεί η λογική τού αποκλεισμού. «Να μη μπορείς να στηρίζεσαι στο διπλανό σου είναι ένα από τα χαρακτηριστικά της σημερινής φτώχειας: ο άνθρωπος δεν ανήκει πια σε ομάδα, έχει γίνει κλοσάρ, δεν έχει ούτε πόρους, ούτε οικογένεια» (Commaille, Martin, 1998, σελ. 99). Η αρνητική πορεία περνά μέσα από ιστορίες όπου συνυπάρχουν η φτώχεια με τη μοναξιά.\nΑς δούμε τη θλιβερή αφήγηση της Ίνγκριντ. Στην εφηβεία ένιωθε πως το μέλλον θα ήταν φυσιολογικό. «Είχα φίλους, θυμάμαι μάλιστα πως γελούσαμε.» Έπειτα, άρχισε να κάνει τη μια ασήμαντη δουλειά μετά την άλλη, να έχει συνέχεια ατυχίες, έχασε τελείως την αυτοπεποίθησή της, μέχρι που κατάντησε, εξουθενωμένη, να είναι μόνιμα άνεργη. Καθώς δεν μπορεί να πληρώσει δικό της σπίτι είναι αναγκασμένη να ζει με τους γονείς της, ο πατέρας της είναι σοβαρά άρρωστος, έτσι τώρα περνά τον περισσότερο χρόνο της να τον φροντίζει. «Εγώ δεν έχω τίποτα. Έχω μόνο μια στέγη Δεν έχω καμιά ανεξαρτησία. Ούτε μια μικρή γωνιά για μένα. Έχω εγκαταλείψει τελείως τον εαυτό μου, ούτε καν τρώω. Έχω ανορεξίες. Η περίοδος σταμάτησε εδώ και ένα χρόνο. Δεν έχω πια διάθεση για τίποτα.»\nΠληρώνει πολύ ακριβά την αρνητική πλευρά της μοναχικής ζωής, χωρίς να γεύεται και τη θετική πλευρά: την αυτονομία. Έχει πλήρη συνείδηση γι’ αυτό. Η δική της θλιβερή ιστορία μας βοηθά να καταλάβουμε ότι το κλείσιμο στο σπίτι δεν είναι και τόσο κακή λύση, όταν υπάρχουν κάποια υπολείμματα ανεξαρτησίας' το χειρότερο είναι ν’ αφοσιωθείς στους άλλους για πάντα, να εξαφανιστείς τελείως σαν άτομο, συνεχίζοντας πάντα να υποφέρεις από μοναξιά. «Σ’ ολόκληρη τη ζωή μου γνώρισα μόνο θλιβερές φάσεις: δυστυχισμένα παιδικά χρόνια, μια δουλειά αφόρητη, εντελώς ανύπαρκτη προσωπική ζωή. Έχω την εντύπωση ότι πάντα υπηρετούσα τους άλλους και είχα εγκαταλείψει τελείως τον εαυτό μου. Νιώθω να με πνίγει ένα ανείπωτο κενό» (Ντονασιέν).\nΕκτός από το κλείσιμο στο σπίτι και το θλιβερό μηχανισμό του αποκλεισμού, υπάρχει άλλη μια μορφή αρνητικής πορείας, όταν το δράμα (για πολλούς και διάφορους λόγους) εμφανιστεί ξαφνικά. Όταν τίποτα δεν έδειχνε πως θα συμβεί, ούτε ο κοινωνικός περίγυρος ούτε οι συνηθισμένες σχέσεις. Η ιστορία της Μαρί-Λιν είναι πολύ ενδεικτική. «Ζούσα εδώ και έντεκα χρόνια με τον άνθρωπο της ζωής μου. Ποτέ δεν ήμασταν πολύ ερωτευμένοι, νιώθαμε όμως κάπως συνένοχοι, χρειαζόμασταν τόσο ο ένας τον άλλο, η συμβίωσή μας ήταν τέλεια, οι δυο μας ήμασταν ένα. Μια ωραία μέρα εμφανίστηκε μπροστά μου εκείνος, ο άντρας, ο ωραίος άντρας.» Για πρώτη φορά στη ζωή της νιώθει το πάθος να την κυριεύει τρελά.\nΠηγαίνει σ’ έναν ψυχαναλυτή, που τη συμβουλεύει ν’ απελευθερώσει την επιθυμία της. Παίρνει λοιπόν την απόφαση, με σφιγμένη την καρδιά, να διαλύσει σιγά σιγά την οικογένειά της, που πήγαινε τόσο καλά, να ’ρθει αντιμέτωπη «με το δικό του πόνο, τον πόνο που θα ένιωθαν οι κόρες μου, ν’ ανακοινώσω την αλλαγή στους γονείς μου, όλες αυτές τις οδυνηρές στιγμές». Εντελώς αποφασισμένη ζει την ερωτική της περιπέτεια, που της αποκαλύπτει όλα αυτά που έλειπαν απ’ τη ζωή της. Δυστυχώς ο Πρίγκιπας, αφού τη γοήτευσε, πολύ γρήγορα άλλαξε στάση, έγινε απόμακρος, έπαψε να είναι διαθέσιμος. Έτσι, βρέθηκε ξαφνικά ολομόναχη, χωρίς να καταλαβαίνει γιατί, «αληθινή καταστροφή στη δουλειά της». «Είμαι ολομόναχη, αποπροσανατολισμένη, χωρίς δεκάρα, τόσο θλιμμένη, τόσο απογοητευμένη. Η ζωή δεν σου δωρίζεται, είναι αλήθεια.»\nΝιώθει έντονα την ερωτική έλλειψη, αλλά της είναι αδύνατο να ξαναγυρίσει στην παλιά της ζωή. «Φοβάμαι ότι δεν θα τα καταφέρω ν’ αγαπηθώ μέχρι να γεράσω.» Έτσι, ονειρεύεται τον Πρίγκιπα και αρχίζει η κατάσταση της προσμονής. Ποιος Πρίγκιπας; Πότε πότε, κάποιος όμορφος, κάποιος ανώνυμος. Άλλοτε πάλι «ο άντρας που αγαπώ», κοιτάζοντας με νοσταλγία τη φωτογραφία του τη νύχτα, πριν αποκοιμηθεί, προσπαθώντας να μαντέψει το μέλλον με το εκκρεμές της.


Η κόντρα μπορεί να του στοιχίσει την καρέκλα του | Documento\nΔιαβάζετε: Η ΚΟΝΤΡΑ ΜΠΟΡΕΙ ΝΑ ΤΟΥ ΣΤΟΙΧΙΣΕΙ ΤΗΝ ΚΑΡΕΚΛΑ ΤΟΥ\nΗ κόντρα Γιάννη Βρούτση – Νότη Μηταράκη δεν περιορίζεται στο ασφαλιστικό, όπως δείχνουν η διαρροή και η διάψευση στο Reuters.\nΟ υπουργός Εργασίας τα βάζει με υπέρτερες δυνάμεις και αυτό ίσως του στοιχίσει την καρέκλα του, παρά το ότι ο υφυπουργός Εργασίας βιάζεται. Η πολιτική και συγγενική σχέση του Ν. Μηταράκη με τον Αντώνη Σαμαρά είναι γνωστή – τη μαρτυρά και η προεκλογική επιστολή Σαμαρά στους ψηφοφόρους της Χίου. Όμως ο κινητικότατος και επικοινωνιακότερος Ν. Μηταράκης έχει απλώσει δίχτυα και στο Μαξίμου, το οποίο «γοητεύεται» από τις φαινομενικά ρηξικέλευθες και τεχνοκρατικές ιδέες του. Προτάσεις όπως η εκχώρηση της επικουρικής ασφάλισης στις ιδιωτικές ασφαλιστικές εταιρείες ή η τιτλοποίηση 12 δισ. ληξιπρόθεσμων οφειλών ή ακόμη και η επιλογή εισπρακτικών εταιρειών έχουν στοιχεία που αρέσουν και στον Κυριάκο Μητσοτάκη – το ότι υπάρχουν ακόμη και συνταγματικά προβλήματα δεν τον αφορά, οι μπίζνες έχουν σημασία. Άλλωστε τη Δευτέρα ξεκινά και η συζήτηση για την αναθεώρηση του συντάγματος. Συμπέρασμα: ο Γ. Βρούτσης τα βάζει με «προστατευόμενο» και του Κυρ. Μητσοτάκη (ειδικά του υφυπουργού Ακη Σκέρτσου) και του Αντ. Σαμαρά...\nΣτην Ελλάδα έχουμε τέσσερις συστημικές τράπεζες και την Ελληνική Ενωση Τραπεζών. Πώς θα σας φαινόταν αν μαθαίνατε ότι οι τέσσερις από τις πέντε, ας τις πούμε, «επιχειρήσεις» σε έναν κατεξοχήν ανταγωνιστικό κλάδο έχουν την ίδια εταιρεία επικοινωνίας; Και πως ακόμη και η μοναδική τράπεζα που δεν χρησιμοποιεί τη συγκεκριμένη εταιρεία επικοινωνίας έχει προσλάβει σύμβουλο που συνδέεται με αυτή την εταιρεία; Η πιάτσα βοά, ασφυκτιά γιατί όλες οι δουλειές πάνε σε μία εταιρεία και περιμένει την Επιτροπή Ανταγωνισμού να ακούσει και να παρέμβει.\nΑλλά τι να πρωτοκάνει αυτή η δόλια η Επιτροπή Ανταγωνισμού; Μπήκε στις τράπεζες για να τις ελέγξει. Ξέχασε όμως να πάει στις διευθύνσεις επικοινωνίας και στα τμήματα μάρκετινγκ. Μισές δουλειές έκανε. Δεν πήγε εκεί που μοιράζεται το χρήμα στα ΜΜΕ. Εκεί που όσοι ξέρουν λένε ότι κυριαρχούν οι εναρμονισμένες πρακτικές. Αρκεί η ανάγνωση των επίσημων δημοσιευμένων στοιχείων για την κατανομή των διαφημιστικών κονδυλίων των τραπεζών στα εκδοτικά συγκροτήματα τα τελευταία χρόνια. Εκεί η Επιτροπή Ανταγωνισμού θα δει ότι συγκεκριμένες εφημερίδες και συγκεκριμένα σάιτ απορροφούν μερίδια διαφημιστικής δαπάνης εντελώς δυσανάλογα με τη χαμηλή κυκλοφορία/ επισκεψιμότητά τους.\nΑντισυνταγματικός ο νόμος Αυγενάκη\nΤους το λέει ακόμη και ο αγαπημένος τους συνταγματολόγος Νίκος Αλιβιζάτος. Ο αθλητικός νόμος Αυγενάκη που ψηφίστηκε την Παρασκευή είναι αντισυνταγματικός σε τουλάχιστον δύο σημεία: την αναδρομικότητα των θητειών στις ομοσπονδίες και τα όρια ηλικίας για την εκλογιμότητα των προέδρων των αθλητικών ομοσπονδιών. Παραβιάζονται το αυτοδιοίκητο των αθλητικών φορέων και τα ατομικά δικαιώματα των στελεχών του αθλητισμού, γνωμοδότησε ο Ν. Αλιβιζάτος. Όμως το Μαξίμου έχει μεγαλύτερες υποχρεώσεις σε άλλους…\nΨέμα η επιβάρυνση σε φάρμακα – περίθαλψη\nΤριάντα δισεκατομμύρια ευρώ ήταν η επιβάρυνση σε φάρμακα και περίθαλψη στα νοσοκομεία για τους πρόσφυγες και τους μετανάστες από το 2016 μέχρι το 2018. Το ισχυρίστηκε στη Βουλή ο Κυριάκος Βελόπουλος (αριστερά) επικαλούμενος τον υφυπουργό της ΝΔ Θόδωρο Σκυλακάκη (στη μέση). Προφανές το ψέμα. Όπως είπε ο Ανδρέας Ξανθός (δεξιά), «εννιά δισεκατομμύρια είναι η δημόσια δαπάνη της χώρας τον χρόνο». Κοίτα όμως πώς ακροδεξιοί και νεοφιλελεύθεροι είναι το «ένα χέρι νίβει τ’ άλλο».\nΞενοδόχος στην Κρήτη είναι ο βουλευτής του ΜέΡΑ 25 Γιώργος Λογιάδης, κάτι παραπάνω θα ξέρει για τη χρεοκοπημένη Thomas Cook. «Από το 2012 ξέραμε ότι η εταιρεία ήταν σε πολύ δύσκολη κατάσταση» είπε στη Βουλή και αποκάλυψε ότι «προσωπικά διακόψαμε τη συνεργασία μας το 2012». Εαυτόν έσωσε, άλλους ου δύναται σώσαι!\nΕκατό χρόνια μοναξιάς για τη Βολιβία\nΗ Βολιβία του Eβο Μοράλες μετατρέπεται στο Μακόντο, το χωριό όπου στο αλληγορικό «100 χρόνια μοναξιάς» του Μάρκες έβρεχε τέσσερα χρόνια, έντεκα μήνες και δύο μέρες. Είναι η ιστορία της Λατινικής Αμερικής. Τα 100 χρόνια μοναξιάς της, οι διεφθαρμένοι Μπουενδία που έρχονται, τους διώχνουν και ξαναέρχονται, ο συνταγματάρχης Αουρελιάνο που αγωνίζεται για την ελευθερία. Στις 13 Απριλίου του 2002 ένας άλλος συνταγματάρχης, ο Ούγκο Τσάβες, κρατείτο σε στρατιωτική βάση της Βενεζουέλας. Ενα πραξικόπημα ήταν έτοιμο να επικρατήσει. Η μόνη είδηση που μετέδιδαν τα κανάλια ήταν ότι παραιτήθηκε ο Τσάβες. Ενας στρατιώτης ρωτά τον Τσάβες: «Αρχηγέ μου, παραιτηθήκατε;». «Oχι, παιδί μου, ούτε παραιτήθηκα ούτε θα παραιτηθώ ποτέ» απαντά. Η διάψευση εστάλη με φαξ σε όλες τις στρατιωτικές μονάδες και μοιράστηκε στους διαδηλωτές που απέκτησαν τον ηγέτη τους. Στη Βενεζουέλα, όχι στο Μεξικό.


Βρετανία: 693 νέοι θάνατοι από κορονοϊό, συνολικά 29.427 - Προειδοποιήσεις Ντ. Ραμπ | Liberal.gr\nΤρίτη 5 Μαΐου 2020, 21:47\nΒρετανία: 693 νέοι θάνατοι από κορονοϊό, συνολικά 29.427 - Προειδοποιήσεις Ντ. Ραμπ\nΣχετικά με την συμβολή της τεχνολογίας και συγκεκριμένα του συστήματος διάγνωσης - εντοπισμού - ιχνηλάτισης στη μείωση του ρυθμού θανάτων είπε ότι το σύστημα αυτό θα δώσει στην κυβέρνηση τη δυνατότητα να κινηθεί προς τη δεύτερη φάση.\nΟ Ντομινίκ Ραμπ απάντησε σε ερώτηση για το εάν είναι η σωστή στιγμή να γίνουν οι συνομιλίες για το Brexit και γιατί πρέπει να τηρηθεί η προθεσμία του τέλους της χρονιάς για την επίτευξη μίας εμπορικής συμφωνίας. «Νομίζω το σωστό για τις δύο πλευρές είναι να αποφύγουμε οποιαδήποτε μελλοντική αβεβαιότητα, πέρα από το τέλος αυτής της χρονιάς, συμφωνώντας σε μία ειλικρινή προσέγγιση στη διαπραγμάτευση. Αυτός είναι ο πιο σίγουρος τρόπος για να διασφαλίσουμε ότι θα δώσουμε ώθηση στις οικονομίες μας, διατηρώντας το κατά το δυνατόν περισσότερο ανεμπόδιστο εμπόριο. Και αυτός είναι ο τρόπος για τη Βρετανία και τις χώρες της ΕΕ να έχουν την ευκαιρία να ανακάμψουν μετά από αυτό. Νομίζω ότι το να παρατείνεται η αβεβαιότητα της διαπραγμάτευσης του Brexit είναι περιττό και στην πραγματικότητα θα έκανε την αβεβαιότητα χειρότερη» είπε.


Να επιταχύνει τις απελάσεις επιθυμεί η Ιταλία – Cretapost.gr\nHome›ΚΟΣΜΟΣ›Να επιταχύνει τις απελάσεις επιθυμεί η Ιταλία\nΝα επιταχύνει τις απελάσεις επιθυμεί η Ιταλία\n«Έχουμε σώσει πολλές ζωές όμως δεν δεχόμαστε να παραβιάζονται οι νόμοι»\n• 04.01.17 | 20:51 - Ανανέωση: 04.01.17 | 20:51\nΗ Ιταλία επιθυμεί «να επιταχύνει τις απελάσεις και τον επαναπατρισμό» των προσφύγων, επανέλαβε σήμερα ο Ιταλός υπουργός Εξωτερικών Αντζελίνο Αλφάνο μετά τα νέα επεισόδια που σημειώθηκαν.\nΤη Δευτέρα ξέσπασε εξέγερση σε ένα κέντρο υποδοχής προσφύγων στην περιοχή Κόνα έξω από τη Βενετία μετά τον θάνατο μιας γυναίκας 25 ετών από την Ακτή Ελεφαντοστού, με τους πρόσφυγες να καταγγέλλουν ότι καθυστέρησαν να της παρασχεθούν οι πρώτες βοήθειες.\n«Ενεργούμε με αποφασιστικότητα και ανθρωπιά: έχουμε σώσει πολλές ζωές όμως δεν μπορούμε να δεχθούμε από κανέναν να παραβιάζει τους νόμους», αντέδρασε ο Αλφάνο σήμερα μιλώντας στην εφημερίδα La Stampa.\n«Γι’ αυτόν τον λόγο πρέπει να επιταχύνουμε τις απελάσεις και τους επαναπατρισμούς. Εργάζομαι για να καταλήξουμε σε συμφωνίες που θα περιορίσουν τις αφίξεις και θα εμποδίζουν τις αναχωρήσεις» προσφύγων και μεταναστών, πρόσθεσε.\n«Υπάρχουν τρεις βασικές χώρες: ο Νίγηρας, με τον οποίο βρισκόμαστε κοντά στη σύναψη συμφωνίας, η Τυνησία και η Λιβύη», εξήγησε ο Αλφάνο.\nΟ Ιταλός υπουργός Εσωτερικών Μάρκο Μινίτι μετέβη αυτή την εβδομάδα στην Τυνησία για να ανανεώσει μια διμερή συμφωνία επαναπατρισμού με αντάλλαγμα την παροχή βοήθειας στη χώρα. Σήμερα ο Μινίτι θα βρίσκεται στη Μάλτα, η οποία ανέλαβε την εναλλασσόμενη προεδρία της ΕΕ, για να συζητήσει για θέματα ασφάλειας και μετανάστευσης.\nΣτην Ιταλία ο υπουργός Εσωτερικών επιθυμεί να ανοίξει ένα «κέντρο ταυτοποίησης και απελάσεων» σε κάθε περιοχή, μια πρόταση που βρίσκει πολλούς αντιπάλους ακόμη και στο εσωτερικό του κυβερνώντος Δημοκρατικού κόμματος.\nΗ εξέγερση στο κέντρο υποδοχής στην Κόνα έφερε ξανά στο προσκήνιο τη συζήτηση για τη δημιουργία δομών υποδοχής προσφύγων και μεταναστών σε όλη την Ιταλία. Μια συμφωνία μεταξύ της ιταλικής κυβέρνησης και των τοπικών αρχών προβλέπει την υποδοχή σε διάφορες ιταλικές κοινότητες σε εθελοντική βάση περίπου 2,5 προσφύγων ανά χίλιους κατοίκους, με την παράλληλη παροχή χρηματικής βοήθειας στους δήμους.\nΣτην κοινότητα της Κόνα, που μετρά 3.000 κατοίκους, βρίσκονται σχεδόν 1.500 πρόσφυγες οι οποίοι ζουν συγκεντρωμένοι σε ένα μόνο κέντρο υποδοχής.\nΣε σύνολο 8.000 κοινοτήτων περίπου 2.800 διαθέτουν προσωρινές δομές υποδοχής για τους πρόσφυγες.\n11.08.17 | 11:44\nΒεντέτα η δολοφονία του Κρητικού στον Γέρακα


°Ξενοδοχείο ADLER ΜΑΔΡΊΤΗ 5* (Ισπανία)\nAdler Hotel - Μαδρίτη\nCalle Velazquez 33, Goya 31,\n28001 εμφάνιση χάρτη\nΕπισκόπηση Το άνετο Adler Hotel είναι ένα ξενοδοχείο 5 αστέρων δίπλα σε Teatro de la Comedia, Βασιλικό Παλάτι της Μαδρίτης και Torrespaña. Το κτήριο του ξενοδοχείου,που βρίσκεται στο κέντρο της Μαδρίτης, ανακαινίστηκε πλήρως το 2001 και είναι χτισμένο σε κλασικό στιλ. Το ξενοδοχείο βρίσκεται σε τεράστια τοποθεσία στη Μαδρίτη κοντά στο σταθμό του μετρό Núñez de Balboa. Το ξενοδοχείο είναι σε απόσταση 2 χλμ από το κέντρο της Μαδρίτης. Μπορείτε να απολαύσετε μουσεία και γκαλερί κοντά στο ξενοδοχείο. Είναι 15 λεπτά οδικώς από το αεροδρόμιο Barajas και 10 λεπτά με τα πόδια από το σταθμό του τρένου Fundación Joan March. Δωμάτια Όλα τα 44 άνετα δωμάτια προσφέρουν τηλεόραση με πολλά κανάλια, ασύρματο internet, καλωδιακή τηλεόραση με ταινίες κατά παραγγελία, θέρμανση και συνδρομητική τηλεόραση, καθώς και ιδιωτικά μπάνια με σεσουάρ, ντους και μπανιέρα. Τα δωμάτια προσφέρουν όμορφη εσωτερική διακόσμηση και μαρμάρινο δάπεδο. Φάτε και πιείτε Οι επισκέπτες μπορούν να απολαμβάνουν πρωϊνό στο εστιατόριο κάθε πρωϊ.Breakfast αμερικάνικο is served at the price of EUR 27 ανά άτομο ανά διανυκτέρευση. Μπορείτε να ξεκινήσετε την ημέρα σας με ένα ευρωπαϊκό πρωινό, που κοστίζει EUR 16 ανά άτομο ανά διανυκτέρευση. Υπηρεσίες Το Adler Hotel προσφέρει στους επισκέπτες του αίθουσα συνεδριάσεων, επιχειρηματικό κέντρο και φωτοτυπικό, καθώς και στεγνοκαθαριστήριο, 24ωρη υπηρεσία δωματίου και καθαριστήριο. Internet\nΔιατίθεται ιδιωτικό πάρκινγκ από το ξενοδοχείο στις εγκαταστάσεις (μπορεί να απαιτεί κράτηση) και το κόστος είναι EUR 27.50 ανά ημέρα.\nΌλα τα παιδιά κάτω των 2 ετών μπορούν να μείνουν δωρεάν σε παιδικό κρεβάτι. Όλα τα παιδιά κάτω των 16 ετών μπορούν να μείνουν στην τιμή των EUR 80.25 ανά νύχτα/άτομο σε ένα επιπλέον κρεβάτι. Η μέγιστη χωρητικότητα επιπλέον κρεβατιών σε ένα δωμάτιο είναι 1. Κατοικίδια\nSpanishHOTEL AWARDSHighly RecommendedΜαδρίτηAdlerΣύμφωνα με τις κριτικές πελατών, αυτό το ξενοδοχείο έχει βαθμολογηθεί ωςΤα καλύτερα πολυτελή ξενοδοχεία σε Ισπανία\nΔημοφιλείς προορισμοίBora Bora HotelHotels KarditsaHotels LefkadaSantorini HotelHotels AthensHalkidiki HotelHotel Plaka AthensHotels MonemvasiaHotels PatmosHotel Apartments ProtarasΞενοδοχεία παγκοσμίωςKamari Hotel MykonosPhidias Piraeus HotelRegent Hotel RomeAlexandra Hotel Syros IslandElements Hotel & Apartments AthensΣπίτι Όνειρο Διαμέρισμα ΣκιάθοςPhilippion Hotel Santorini IslandAvianto Suites Santorini IslandNikelli Hotel PiraeusΞενοδοχείο Αρίων Ξενοδοχείο Λουτράκι9 Μούσες Aparthotel ΠάροςAtlantis Beach Hotel Santorini IslandElektra Hotel & Spa KalamataCreteview Hotel Chania Moni Emvasis Luxury Suites MonemvasiaStudios Keri Kostas-Kleopatra Apartment Zakynthos IslandElios Holidays Hotel Skopelos IslandLouis Zante Beach Hotel Zakynthos IslandArion Athens, A Luxury Collection Resort & SpaΔημοφιλείς ΔιακοπέςΕκδρομη ΝαυπλιοΚοπεγχαγη ΤαξιδιΤαξιδι Σικελια\n60 μΔιεύθυνση: C/Goya 18Τηλέφωνο: 91 578 29 67\n90 μΔιεύθυνση: Velazquez 39Τηλέφωνο: 914324386\nΆρεσε σε 60%, σύμφωνα με 99 κριτικέςΦαγητό: ΜεσογειακήΤιμές: 27 EUR -\n210 μΔιεύθυνση: Jorge Juan, 16Τηλέφωνο: 91.431.59.50\nΆρεσε σε 65%, σύμφωνα με 344 κριτικέςΦαγητό: ΙσπανικάΤιμές: 43 EUR -\n110 μΔιεύθυνση: C/ Goya, 41Τηλέφωνο: 915 775 280\n90 μΔιεύθυνση: Lagasca 46Τηλέφωνο: 34 915 764 135 Άρεσε σε 67%, σύμφωνα με 92 κριτικές\nΞενοδοχεία στη γύρω περιοχήTotem Hotel Madrid4 stars0.2 χλμPetit Palace Art Gallery Madrid4 stars0.2 χλμHostal Residencia Don Diego Madrid0.2 χλμDon Diego Hostal Madrid3 stars0.2 χλμCatalonia Goya Hotel Madrid4 stars0.2 χλμNh Madrid Lagasca Hotel4 stars0.2 χλμGran Hotel Velazquez Madrid4 stars0.3 χλμPetit Palace Embassy Serrano Madrid4 stars0.3 χλμWellington Hotel Madrid5 stars0.3 χλμHotel Unico Madrid5 stars0.4 χλμΚοντινές πόλειςξενοδοχεία Alcorcón - 13 χλμξενοδοχεία Getafe - 13 χλμξενοδοχεία Boadilla del Monte - 15 χλμξενοδοχεία Αλκομπέντας - 15 χλμξενοδοχεία Majadahonda - 16 χλμξενοδοχεία Pozuelo de Alarcón - 10 χλμξενοδοχεία Leganés - 11 χλμξενοδοχεία San Sebastián de los Reyes - 16 χλμξενοδοχεία Fuenlabrada - 17 χλμξενοδοχεία San Fernando De Henares - 14 χλμ\nΚριτικές για Adler\nΤα σχόλια πελατών υποβάλλονται από τους πελάτες μας μετά από την διαμονή τους στο Adler\nHotel en Adler - Madrid


Τι είπε ο Δήμαρχος για την αντιμισθία του στο Δημοτικό Συμβούλιο Τριφυλίας [βίντεο]\nΑρχική/Τοπικά Νέα/Τι είπε ο Δήμαρχος για την αντιμισθία του στο Δημοτικό Συμβούλιο Τριφυλίας [βίντεο]\nΟ δήμαρχος κ. Γιώργος Λεβεντάκης στην τελευταία συνεδρίαση του δημοτικού συμβουλίου αναφέρθηκε και στην παρακράτηση που γίνεται στην αντιμισθία του, τονίζοντας πως πλέον έχει στα χέρια του αθωωτική απόφαση για τον λόγο που του γινόταν.\nΕιδικότερα, ο κ. Λεβεντάκης απευθυνόμενος στους δημοτικούς συμβούλους της αντιπολίτευσης είπε πως κάποιοι ρωτούσαν να μάθουν σε ποιον παρακρατούν τον μισθό, και μάλιστα πως έλεγαν ότι δεν θα μπορέσει να κατέβει για δήμαρχος. “Πάρτε τώρα την αθωωτική και ηρεμήστε όλοι”, είπε σε έντονο ύφος ο κ. Λεβεντάκης.\nΟ/Η Πέλεκυς της δικαιοσύνης λέει:\n14 Οκτωβρίου 2021 στις 23:53\nΤον Δεκέμβριο του σωτηρίου έτους 2019 στο Δημοτικό Συμβούλιο Τριφυλίας διημείφθησαν τα κάτωθι συγκλονιστικά δημόσια και μπροστά στην κάμερα του εγκρίτου Gargalianoionline για την κατάσχεση αντιμισθίας:


Home / Μόδα / Street Style / Καθημερινό ντύσιμο χειμώνας: 6 ιδέες για να αντιγράψεις\nΞυπνάς, ανοίγεις το παράθυρο και κρυώνεις. Ω ναι, οι θερμοκρασίες αυτή την εποχή είναι πολύ χαμηλές. Τι φοράμε το χειμώνα στη δουλειά λοιπόν; Το θέμα καθημερινό ντύσιμο χειμώνας ταλαιπωρεί τις περισσότερες από εμάς, γι’αυτό συγκεντρώσαμε 6 αγαπημένες προτάσεις ντυσίματος. Πρόκειται για άνετα, στυλάτα σύνολα για casual εμφανίσεις στο γραφείο από τα οποία μπορείς να πάρεις έμπνευση.\n1. Smart casual ντύσιμο με φόρεμα\nΤο ντύσιμο με φόρεμα το χειμώνα είναι τόσο κομψό! Πως δεν θα κρυώνεις; Επέλεξε μπότες, οπάκ καλσόν και το κατάλληλο ζεστό πανωφόρι. Μην ξεχνάς πως μια ζώνη στο φόρεμα σου, κολακεύει πάντα τη μέση και εξισορροπεί τη σιλουέτα.\n2. Χειμερινό ντύσιμο με παντελόνα\nΔεν υπάρχει τίποτα πιο chic από το να στρέφεσαι στις πιο γήινες αποχρώσεις το χειμώνα. Οι κάμελ, κρεμ αποχρώσεις συνδυασμένες, μπορούν να αναδείξουν την παντελόνα ως το πιο πρακτικό και ξεχωριστό ρούχο για τη δουλειά.\n3. Ντύσιμο με ζιβάγκο για τη δουλειά\nΣυνώνυμο στο καθημερινό ντύσιμο χειμώνας, το ζιβάγκο σε κρατά ζεστή και stylish όλη μέρα. Συνδυάζεται πολύ εύκολα με παντελόνια, φούστες, κολάν και ό,τι άλλο θέλεις! Αν αγαπάς τα oversized ζιβάγκο, φόρεσε τα με κολάν, το μακρύ παλτό σου και sneakers.\n4. Καθημερινό ντύσιμο με φούστα\nΤο καθημερινό ντύσιμο με φούστα midi μπορεί να αποτελέσει το νέο αγαπημένο σου outfit. Ταιριάζει με τα περισσότερα στιλ παπουτσιών, είναι μοντέρνο, θηλυκό και sophisticated και μπορεί να φορεθεί από το πρωί στο γραφείο μέχρι την απογευματινή έξοδο μετά τη δουλειά.\n5. Καθημερινό ντύσιμο με κολάν\nΆνεση πάνω απ’όλα στο χειμωνιάτικο ντύσιμο! Πως; Φορώντας κολάν! Αν βιάζεσαι να φύγεις για τη δουλειά, προτίμησε πιο basic αλλά αρκετά safe και βολικές επιλογές. Ταίριαξε το κολάν με ένα cozy πουλόβερ και τα αγαπημένα σου μποτάκια.\n6. Casual ντύσιμο με ζακέτα\nΔώσε στη μακριά ζακέτα ένα πιο μοδάτο twist, συνδυάζοντας την όχι με πουκάμισο αλλά με graphic T-shirt μέσα από το τζιν σου. Έτσι θα δημιουργήσεις ένα φρέσκο και πολύ νεανικό σύνολο γραφείου ή look για τη σχολή!\ncasual stylecasual ντυσιμοcasual ντύσιμο για γραφείοcasual ντύσιμο γυναικείο χειμώναςcasual ντύσιμο με φόρεμαcasual ντύσιμο χειμώναςcasual στυλsmart casual ντύσιμοsmart casual ντύσιμο για γυναίκεςstreet fashionstreet stylestreet style χειμωναςstreetwearζεστό ντύσιμοιδανικό ντύσιμο για δουλειάιδεες για καθημερινο ντυσιμοιδέες για καθημερινό ντύσιμο το χειμώναιδέες για καθημερινό ντύσιμο χειμώναςιδέες για καθημερινό χειμερινό ντύσιμοιδέες για καθημερινό χειμωνιάτικο ντύσιμοιδεες για ντυσιμοκαθημερινό casual ντύσιμοκαθημερινό κομψό ντύσιμοκαθημερινό ντύσιμοκαθημερινό ντύσιμο ιδέεςκαθημερινό ντύσιμο με κολάνκαθημερινο ντυσιμο με στυλκαθημερινό ντύσιμο με φόρεμακαθημερινό ντύσιμο με φούστακαθημερινό ντύσιμο προτάσειςκαθημερινό ντύσιμο χειμώναςκαθημερινό χειμερινό ντύσιμοκαθημερινό χειμωνιάτικο ντύσιμομόδαντυσιμο για τη δουλειαντύσιμο γραφείουντύσιμο ιδέεςντύσιμο καθημερινόντύσιμο με ζακέταντύσιμο με ζιβάγκοντύσιμο με κολάνντύσιμο με παντελόναντύσιμο με πουλόβερ ζιβάγκοντύσιμο με στυλντύσιμο με φούσταντύσιμο το χειμώναντύσιμο χειμώναςντύσιμο χειμωνιάτικοπροτάσεις για ντύσιμοπρωινό casual ντύσιμοτι φοράμε το χειμώναχειμερινό καθημερινό ντύσιμοχειμερινό ντύσιμοχειμωνιάτικο ντύσιμοωραίο καθημερινό ντύσιμο\nPrevious ArticleΞηροδερμία στο πρόσωπο: 7+1 tips για να την καταπολεμήσετε\nNext Article5 νέα αρώματα για γυναίκες που θα αγαπήσετε φέτος


Φτιάχνουμε ομπρέλες απο χάρτινα πιάτα - My Little World\nΤώρα που η μέρα έχει μικρύνει και είμαστε περισσότερο μέσα στο σπίτι κάνουμε πιο πολλές χειροτεχνίες για να περνάμε όμορφα την ώρα μας! Έτσι, μιλώντας για τα πρωτοβρόχια, φτιάξαμε πολύχρωμες ομπρελίτσες από χάρτινα πιάτα.\nΤα υλικά μας για δυο ομπρελίτσες ειναι:\n2 λευκά χάρτινα πιάτα\n2 πον πομ\n2 λωρίδες γκοφρέ χαρτί\nκόλλα στικ και κόλλα χειροτεχνίας υγρή\nΤο κονφετί χειροτεχνίας το βρήκα στο tiger, αντί για αυτό όμως μπορείτε να ζωγραφίσετε με μαρκαδόρο ή πινέλο ή να κολλήσετε διάφορα χαρτάκια που θα κόψετε ή αυτοκόλλητα.\nΑρχικά σχεδίασα με το μαρκαδόρο πάνω σε κάθε πιάτο από μια ομπρέλα και η Ελενη έκοψε το κομμάτι που περίσσευε.\nΜετά, τα κορίτσια αλείψαν την ομπρελα με τη κόλλα στικ και κόλλησαν το κομφετί. Με την υγρή κόλλα κόλλησαν κι από ένα πον πομ στην κορυφή κάθε ομπρέλας.\nΠήραμε τις λωρίδες από το γκοφρέ χαρτί και τις κολλήσαμε στο κάτω μέρος της ομπρέλας, έτσι για τσαχπινιά! Τέλος, κολλήσαμε στο πίσω μέρος κάθε ομπρέλας το συρματάκι πίπας για να μοιάζει με το μπαστούνι που έχουν οι ομπρέλες και μετά περιμέναμε να στεγνώσουν.\nΈτοιμες οι ομπρελίτσες μας!\nΤη χειροτεχνία αυτη την είχαν κάνει τα παιδάκια στον παιδικό σταθμό που πηγαίνει η Ελλη μου, μια μέρα που έλειπε, κι επειδή της άρεσε πολύ την κάναμε κι εμείς στο σπίτι!\nΑν θέλετε, βάζετε τις ομπρέλες πάνω σε λευκά χαρτιά και δίνετε στα παιδάκια πινέλα και γαλάζιο χρώμα για να ζωγραφίσουν τη βροχούλα!\nΜελετάμε και ζωγραφίζουμε τα φύλλα\nTags: craft with kids, make umbrella, ομπρέλες απο χάρτινα πιάτα\nΦτιάχνουμε πλαστελίνη από σαπούνι και καλαμποκάλευρο\nMy Little World Νοέμβριος 9, 2016\nΝοέμβριος 9, 2016 στις 9:52 πμ\nαυτα τα χαρτινα πιάτα είναι τελεια για ενα σωρο ατασκευες!! Μπραβο Σωτηρια μου!! Πανεμορφες οι ομπρέλες!! φιλια\nΝοέμβριος 11, 2016 στις 7:57 πμ\nΕλπίδα μου σε ευχαριστώ πολύ! Έχεις δίκιο, με αυτά τα χάρτινα πιάτα είναι ατελείωτες οι κατασκευές! Πολλά φιλιάαααα\nΝοέμβριος 9, 2016 στις 11:24 πμ\nΘα συμφωνήσω με την Ελπίδα! πόσα πράγματα μπορείς να φτιάξεις…! βγήκαν υπέροχες οι ομπρελίτσες σας! φιλάκια\nΝοέμβριος 11, 2016 στις 7:58 πμ\nΜαρία μου σε ευχαριστώ πολύ! Όντως γίνονται χίλιες δυό κατασκευές με αυτά τα πιάτα! Τα φιλιά μου!\nΝοέμβριος 9, 2016 στις 11:36 πμ\nΑπό τη φωτό δεν κατάλαβα ότι ήταν από πιάτα. Πολύ όμορφες! Καλημέρα!\nΧαχα, ήταν tricky! Σε ευχαριστώ Αλεξάνδρα μου! Φιλιάαααα\nΝοέμβριος 9, 2016 στις 9:28 μμ\nΜα τι ωραίες είναι που είναι! Υπέροχες και γλυκύτατες! Πόση φαντασία έχετε βρε Σωτηρία!!!!\nΝοέμβριος 11, 2016 στις 7:59 πμ\nΣε ευχαριστώ πολύ Άρη μου! Φαντασία και ιδέες έχουμε ατελείωτα, χρόνο ελεύθερο να τα υλοποιήσουμε δεν έχουμε! Φιλιάαααα\nΝοέμβριος 11, 2016 στις 8:32 πμ\nΚαλημέρα Σωτηρία! Μα είναι τόσο όμορφες οι ομπρελίτσες!! Φαντάζομαι πόσο ευχαριστήθηκαν τα μικρούλια!!\nΝοέμβριος 14, 2016 στις 8:54 πμ\nΣε ευχαριστώ πολυ, ενθουσιάστηκαν όσο δε λέγεται! Πολλά φιλιααα\nΝοέμβριος 11, 2016 στις 8:52 πμ\nΝοέμβριος 14, 2016 στις 8:58 πμ\nΣε ευχαριστούμε Αριάδνη! ?\nΝοέμβριος 11, 2016 στις 12:28 μμ\nΩραία ιδέα οι ομπρελίτσες! Τις θέλουμε αυτές τις ιδέες γιατί όλο με κάτι πρέπει να τα απασχολούμε τα μικρά….\nΝοέμβριος 14, 2016 στις 9:01 πμ\nΈτσι ακριβώς Ελευθερια μου! Ειναι σημαντικό να περνάμε όμορφα και δημιουργικά με τα μικρά μας! Φιλιααα\nΝοέμβριος 14, 2016 στις 10:21 πμ\nΛοιπόν…αυτά τα πιατάκια μεταμορφώνονται στα χέρια σου Σωτηρία μου. Ευφάνταστη κατασκευή και μπορούμε να χρησιμοποιήσουμε πολλά υλικά για να τις στολίσουμε!\nΝοέμβριος 18, 2016 στις 10:01 μμ\nΣε ευχαριστώ πολύ Χριστινα μου για τα καλά σου λόγια! Πολλά φιλιααα\nΝοέμβριος 14, 2016 στις 4:14 μμ\nΩραιότατες και χαρούμενες Σωτηρία μου! Να τις βλέπουμε να μας φτιάχνει το κέφι!\nΝοέμβριος 18, 2016 στις 10:03 μμ\nΣε ευχαριστω πολυ Κωνσταντινα μου! Πολλα φιλιααααα\nΝοέμβριος 16, 2016 στις 4:36 μμ\nΞέρεις ε, μαζεύω ιδέες για τις δύσκολες ημέρες του χειμώνα. Έχεις τόσο υπέροχες και συνάμα εύκολες ιδέες!\nΝοέμβριος 18, 2016 στις 9:58 μμ\nΣε ευχαριστώ πολύ Μαρία μου! Τα φιλια μου…\nΝοέμβριος 23, 2016 στις 2:25 μμ\nΠολύ ωραία κατασκευή,Σωτηρία!Γενικά μου αρέσουν οι κατασκευές από χάρτινα πιάτα γιατί μετά από πάρτι μένουν πολλά!\nΣ’ευχαριστώ που δήλωσες συμμετοχή στην αντίστροφη μέτρηση και περιμένω να αρχίσεις τα Χριστουγεννιάτικα!\nΤο πρώτο e-mail για τους συμμετέχοντες έφυγε!Αν για κάποιο λόγο δεν το έλαβες ενημέρωσέ με!\nΝοέμβριος 23, 2016 στις 11:12 μμ\nΚι εμένα μου αρέσουν οι κατασκευές με χαρτινα πιάτα γιατί έχουν πολλές δυνατότητες και μεγάλη ποικιλία! Εγώ σε ευχαριστώ! Πολλά φιλιααααα\nMy Little World Ιούνιος 28, 2019


Τα τζάκια χωρίς καμινάδα αποτελούν μια ξεχωριστή κατηγορία, με ιδιαίτερα χαρακτηριστικά και με πολλές διαφορετικές υλοποιήσεις. Πέρα από το προφανές χαρακτηριστικό, πως δεν απαιτούν δηλαδή την ύπαρξη καπνοδόχου για την τοποθέτησή τους, ένα άλλο κοινό σημείο στις περισσότερες συσκευές που καλύπτουν αυτά τα χαρακτηριστικά, είναι πως δεν ενδείκνυνται για όσους αναζητούν εναλλακτικούς τρόπους θέρμανσης.\nΤα τζάκια χωρίς καπνοδόχο, μπορούν να λειτουργήσουν είτε με κάποια καύσιμη ύλη που δεν δημιουργεί κάπνα, όπως η αιθυλική αλκοόλη, είτε με ηλεκτρισμό στην περίπτωση που απλά η επιθυμία είναι να υπάρχει μια αναπαράσταση φλόγας. Τα περισσότερα όμως από αυτά τα ηλεκτρικά τζάκια δεν είναι ιδιαίτερα πειστικά, ούτε εντυπωσιάζουν με την αισθητική τους. Η πιο ενδιαφέρουσα και σύγχρονη τεχνολογία στο χώρο των εστιών χωρίς καμινάδα, είναι τα ηλεκτρικά τζάκια ατμού, που αξιοποιούν νερό και ηλεκτρισμό δημιουργώντας μια τρισδιάστατη και ρεαλιστική εικόνα φλόγας.\nΗ αισθητική των τζακιών χωρίς καπνοδόχο, καθορίζεται σε μεγάλο βαθμό από την ίδια τους την τεχνολογία και από τον τρόπο λειτουργίας τους. Οι λύσεις που αξιοποιούν καθαρές μορφές καυσίμων, όπως η βιοαιθανόλη ή η αιθυλική αλκοόλη, έχουν την ευελιξία να ενταχθούν με πολλούς διαφορετικούς τρόπους σε έναν χώρο. Από τη στιγμή που δε χρειάζονται καμινάδα και η καύση τους είναι αληθινή, υπάρχει η δυνατότητα να προκύψουν υλοποιήσεις με μοντέρνες ή με πιο κλασικές γραμμές. Αρκετά ευέλικτα και εντυπωσιακά είναι όμως και τα ηλεκτρικά τζάκια ατμού. Πρόκειται για σύγχρονα τζάκια υψηλής τεχνολογίας, που αξιοποιούν το νερό και τον ηλεκτρισμό δημιουργώντας αληθοφανείς φλόγες που όμως δεν καίνε. Έτσι είναι κατάλληλα να διακοσμήσουν όχι μόνο κατοικίες, αλλά και επαγγελματικούς χώρους δημιουργώντας ξεχωριστή ατμόσφαιρά στις αίθουσες που θα ενταχθούν. Έχουν μάλιστα το πλεονέκτημα να είναι οικονομικά στη χρήση τους και πολύ ασφαλή, καθώς δημιουργούν μια ρεαλιστική προσομοίωση φλόγας η οποία όμως δεν καίει.


Οι 5 beauty εμμονές μας γι' αυτή την εβδομάδα | Ομορφιά Ειδήσεις\nΓιατί άνθρωποι είμαστε και εμείς, δεν επιτρέπεται να έχουμε τις beauty εμμονές μας; Αυτή την εβδομάδα οι επιλογές μας καλύπτουν όλη την γκάμα των αναγκών, από skincare και μακιγιάζ έως μαλλιά και αρώματα, για να καλύψουμε όλες τις ανάγκες σου. Τι λες; Ποια θα είναι η επόμενη αγορά σου;\nΗ Cover Shot Eye Palette από Smashbox είναι σε ιδανικό μέγεθος για την τσάντα ενώ περιέχει μια εξειδικευμένη επιλογή από έξι σκιές και δύο διπλάσιες σε μέγεθος σκιές βάσης. Η μεταξένια φόρμουλα εφαρμόζεται σε μια μόνο στρώση και προσφέρει έντονο χρώμα που αναμειγνύεται εύκολα, κρεμώδεις υφές και εξαιρετικά έντονο αποτέλεσμα για ατελείωτες εμφανίσεις.\nΗ Estée Lauder δημιούργησε την Advanced Night Repair Eye Supercharged Complex Synchronized Recovery, ειδικά για την ευαίσθητη περιοχή γύρω από τα μάτια, που είναι κατά 40% λεπτότερη από το υπόλοιπο δέρμα του προσώπου. Αυτή η 24ωρης ενυδάτωσης, τριπλής δράσης σύνθεση περιποίησης για τα μάτια, επιδιορθώνει ενεργά, μειώνοντας θεαματικά την εμφάνιση των βασικών σημαδιών γήρανσης όπως είναι, οι γραμμές, τα πρηξίματα και η ξηρότητα. Διάβασε περισσότερα εδώ\nΤο νέο μοναδικό γυναικείο άρωμα The Only One από Dolce&Gabbana Beauty αποτελεί μια ωδή στην εκλεπτυσμένη και κομψή θηλυκότητα.Το νέο Eau de Parfum εισάγει ένα νέο κεφάλαιο στη σειρά των γυναικείων αρωμάτων του οίκου. Θερμό και έντονο, αντιπροσωπεύει τη λαμπερή γοητεία κάθε γυναίκας, καθώς και την έμφυτη χαρά της για τη ζωή.\nΤα νέα Blush Colour Infusion της Laura Mercier προσφέρουν στα ζυγωματικά ένα φρέσκο αποτέλεσμα εμπνευσμένο από τα δροσερά cocktails και τα φρουτώδη εδέσματα.\nΤο Blonde Bestie Spray TOP-COAT της σειράς Blondifier χαρίζει προστασία, θρέψη και λάμψη μετά από κάθε υπηρεσία ξανθού. Η νέα επαγγελματική σειρά της L'Oréal Professionnel αποτελεί τη νέα προσωποποιημένη περιποίηση για το τέλειο ξανθό αποτέλεσμα. Η σειρά περιλαμβάνει προϊόντα για χρήση στο σπίτι αλλά και εντατικές επαγγελματικές θεραπείες κομμωτηρίου.


Θετικά μηνύματα για τις τιμές πετρελαίου – EnergyIn\nΘετικά μηνύματα για τις τιμές πετρελαίου\nΕυοίωνα μηνύματα για την πορεία των τιμών του πετρελαίου δίνουν οι διεθνείς προβλέψεις. Αυτή τη φορά η Goldman Sachs προβλέπει ότι οι τιμές του μαύρου χρυσού θα συνεχίσουν να είναι αδύναμες κυρίως λόγω επιδείνωσης των ήδη αδύναμων θεμελιωδών μετά τη στάση του ΟΠΕΚ κατά την τελευταία συνεδρίασή του.\nΣύμφωνα με όσα μεταδίδει το δίκτυο CNBC, η επενδυτική τράπεζα εκτιμά πως το καύσιμο θα αγγίξει το χαμηλό ρεκόρ των 20 δολαρίων το βαρέλι. Στην περίπτωση που οι τιμές πέσουν κάτω από το επίπεδο αυτό, οι εταιρίες\n-ιδιαίτερα εκείνες υψηλού κόστους παραγωγής, όπως οι Αμερικανοί παραγωγοί σχιστόλιθου- θα πρέπει να μειώσουν την παραγωγή τους ώστε να αποφύγουν τις απώλειες.\nΑν και τα παγκόσμια αποθέματα πετρελαίου θα παραμείνουν κάτω της ικανότητας αποθήκευσης, η Goldman Sachs επεσήμανε ότι η εξισορρόπηση δεν μπορεί να επιτευχθεί καθώς η guidance του αριθμού των αμερικανικών εξεδρών\nαλλά και της εξερεύνησης και παραγωγής από τις ΗΠΑ είναι «πολύ υψηλή», για να οδηγήσει στην απαραίτητη πτώση στην προσφορά.\nΆρα σε πρώτη φάση τουλάχιστον δεν προβλέπεται να υπάρξει και αύξηση των τιμών κάτι που δεν επιθυμούν οι βιομηχανικές χώρες και οι αναπτυσσόμενες.\nΕπιπλέον, αναμένεται ότι από την πλευρά του ο ΟΠΕΚ πιθανότατα θα παράγει επιθετικά προσεγγίζοντας το ανώτατο όριο του εύρους της πρόβλεψης της Goldman για 32 εκατ. βαρέλια την ημέρα, αφού το Ιράν αρχίζει και πάλι την παραγωγή μετά την άρση των αμερικανικών κυρώσεων.Ήταν μια κίνηση η οποία όπως αποδεικνύεται παίζει καθοριστικό ρόλο στη διεθνή αγορά πετρελαίου.\n«Η πτώση στην τιμή του πετρελαίου μετά τη συνεδρίαση του ΟΠΕΚ επιταχύνθηκε καθώς η ασυμφωνία μεταξύ των μελών του έγινε πιο εμφανής (…) Η συνάντηση επιβεβαίωσε την άποψή μας ότι ο ΟΠΕΚ δεν ενδιαφέρεται να εξισορροπήσει την αγορά», ανέφεραν στην έκθεσή τους οι αναλυτές της τράπεζας.\nΘετικά τα μηνύματα λοιπόν για την πορεία των τιμών του πετρελαίου και ας ελπίσουμε ότι αυτές οι εξελίξεις θα οηθήσουν στην ανάκαμψη της παγκόσμιας οικονομίας.\nπροηγούμενο Siemens: Επενδύσεις 4,8 δισ. ευρώ για έρευνα και ανάπτυξη το 2016\nεπόμενο Κόστα Ρίκα: Η κατά 99% "πράσινη" χώρα!


Ένας χρόνος με κορωνοϊό: Η δραματική αλλαγή στις ζωές των εργαζομένων | The Indicator\nΈνας χρόνος με κορωνοϊό: Η δραματική αλλαγή στις ζωές των εργαζομένων\n7 Μαρτίου 2021 • Ώρα δημοσίευσης: 9:39 πμ\nΤον Μάρτιο του 2020, «τα φώτα» έσβησαν, τα ρολά σε πολλές επιχειρήσεις κατέβηκαν, οι τάξεις των σχολείων άδειασαν και η αυλαία στον χώρο του πολιτισμού έπεσε.\nΈπειτα από 28 χρόνια συγκεκριμένου τρόπου διδασκαλίας η κ. Γιαννούλη από τις 10 Μαρτίου του 2020 κλήθηκε όχι μόνο να αποκτήσει επαφή με τον υπολογιστή αλλά και να διδάσκει μέσω αυτού. «Δεν είχα καμία επαφή με τον υπολογιστή, ήμουν εξοικειωμένη μόνο με το smartphone. Ωστόσο η βοήθεια και η ενθάρρυνση που είχα από την υποδιευθύντρια του σχολείου και άλλους συναδέλφους ήταν πολύ μεγάλη.\nΣτην αρχή ήμουν σε πανικό αλλά ήθελα να προχωρήσω. Είχα ξοδέψει ξενύχτια με τις συναδέλφισσες μου, καθόμασταν το βράδυ μετά τις 12 και κάναμε πρόβες μόνες μας ώστε να μάθουμε», αναφέρει η κ. Γιαννούλη. Βοήθεια υπήρξε και από τον διευθυντή του σχολείου και τους ίδιους τους γονείς καθώς διέθεσαν ό,τι λάπτοπ και τάμπλετ υπήρχε ώστε να καλυφθεί το μεγαλύτερο ποσοστό των μαθητών.\nΓια εκείνη ωστόσο η μεγάλη αυτή αλλαγή δημιούργησε μία ευκαιρία ώστε το επάγγελμα της να αποκτήσει άλλο ενδιαφέρον και ο τρόπος του μαθήματος να γίνει πιο σύγχρονος.\nΣύμφωνα με την κ. Γιαννούλη, τα παιδιά στην αρχή το είδαν σαν παιχνίδι όλο αυτό που συνέβη, ωστόσο τους στοίχισε ότι κλείστηκαν μέσα. «Τους έλειπαν οι συμμαθητές τους. Αυτό ήταν το μεγαλύτερο μειονέκτημα στην όλη κατάσταση ότι τα παιδιά έχασαν τον χώρο, τους φίλους τους». Η τάξη της λείπει πολύ γιατί είναι κι αυτό που λείπει στα ίδια τα παιδιά. «Στην τάξη υπάρχει συναίσθημα πιο πολύ, υπάρχει επικοινωνία άμεση. Αυτό είναι που έχουν ανάγκη τα παιδιά, το σχολείο δεν είναι μόνο γνώσεις είναι κοινωνικές δεξιότητες και αυτές είναι που δεν μπορούμε να καλύψουμε στην εξ’ αποστάσεως εκπαίδευση», αναφέρει ωστόσο όπως τονίζει, ο δάσκαλος επειδή πλάθει χαρακτήρα και κοινωνίες πρέπει να προσαρμόζεται και να είναι εφευρετικός πάντα, δεν μπορεί να στέκεται πίσω σκουριασμένος όταν η εποχή όλη προχωράει.\nΑυτό που του λείπει περισσότερο είναι η καθημερινότητά του μέσα στο μαγαζί η οποία πλέον έχει αλλάξει αρκετά. «Το μόνο καλό είναι ότι επειδή έχω δύο παιδιά όλος μου ο χρόνος αφιερώθηκε σε αυτά, κάτι που πριν δεν είχα τη δυνατότητα να το κάνω, οπότε γέμισε ο χρόνος μου και η μέρα μου. Βέβαια είναι πολύ δύσκολο για έναν άνθρωπο που έχει μάθει να δουλεύει από το πρωί να συμβαίνει κάτι τέτοιο», εξηγεί στο ΑΠΕ-ΜΠΕ. Το κομμάτι των λογαριασμών που «τρέχουν» τον αγχώνει ωστόσο όπως λέει υπάρχει μία «ανοχή» ότι δεν θα τους κόψουν το ρεύμα, το νερό, και θα υπάρξουν κάποιες ρυθμίσεις.\n«Υπάρχει άγχος, είναι μαζεμένα όλα και περιμένουμε πότε θα τα πληρώσουμε χωρίς να ξέρουμε πότε θα ανοίξουμε. Ελπίζουμε σε ένα θαύμα», αναφέρει χαρακτηριστικά. Όπως λέει, δεν είναι λίγοι εκείνοι που τον σταματάνε κάθε μέρα και τον ρωτάνε πότε θα ανοίξουν και να τους κλείσει ένα τραπέζι από τώρα. Ο κ. Καμπανάκης πιστεύει ότι όταν έρθει η ώρα που θα ανοίξει η εστίαση θα υπάρξει ένα ‘’πυροτέχνημα’’ από τον κόσμο που θα προσέρχεται ωστόσο αυτό που τον φοβίζει περισσότερο είναι ο επόμενος χειμώνας και οικονομικές συνέπειες που ίσως αρχίσουν να φαίνονται.\nΣύμφωνα με την κ. Καραμπέλη, οι άνθρωποι που νοσούν από κορονοϊό και βρίσκονται στο νοσοκομείο βιώνουν τρομερή μοναξιά. Έρχονται αντιμέτωποι με ένα πρόβλημα που τους είναι γνωστό γιατί μαθαίνουν κάθε μέρα από τα μέσα μαζικής ενημέρωσης γι αυτό, γεγονός που τους δημιουργεί ακόμη μεγαλύτερο φόβο.\nΌπως περιγράφει η ίδια, «το πιο συγκινητικό, είναι οι αλχημείες που κάνουμε εμείς να βάλουμε με κάποιον τρόπο δικά μας κινητά, αποστειρωμένα, μέσα στο δωμάτιο προκειμένου να υπάρξει μια βιντεοκλήση των ασθενών με το δικό τους άνθρωπο.\nΕίμαστε η φωνή που ακούει ο συνοδός καθημερινά στο τηλέφωνο και τους ενημερώνουμε για τα νέα του ανθρώπου τους για την πορεία για τα χαιρετίσματα που μπορεί να στέλνει κι αντίστοιχα στέλνουμε εμείς τις ευχές και την αγάπη και τη φροντίδα των απέξω ανθρώπων μέσα στους νοσηλευόμενους. Μοιάζει σαν ο γιατρός, ο νοσηλευτής να έχει γίνει μέλος μιας οικογενειακής κατάστασης».\nΗ σωματική και η ψυχολογική κόπωση για τους υγειονομικούς είναι τεράστια, ειδικά όταν βλέπουν τις κλίνες ΜΕΘ να γεμίζουν, να ασφυκτιούν και να μην μπορούν να αντιμετωπίσουν και τους ασθενείς με λοιπή νοσηρότητα. Πολύ δύσκολο για εκείνους επίσης είναι όταν καλούνται να πουν στους ασθενείς τους ότι θα διασωληνωθούν.\n«Σε παρακαλώ γιατρέ περίμενε λίγο, δώσε μου μια ευκαιρία να παλέψω για τη ζωή μου». Αυτά ήταν τα λόγια που θυμάται η κ. Καραμπέλη ότι της είχε πει ένας ασθενής της ενώ προσπαθούσε να του εξηγήσει ότι η διασωλήνωση δεν είναι η ύστατη λύση, ένα βήμα πριν τον θάνατο. «Ίσα-ίσα είναι ένα βήμα πριν τη ζωή, πριν να επιστρέψεις στη ζωή για ανθρώπους που το χρειάζονται. Η αναπνευστική υποστήριξη σε ΜΕΘ για ανθρώπους με κορωνοϊό είναι θεραπευτική λύση, αποσωληνώνονται οι ασθενείς μας σε πολύ μεγάλο βαθμό, γι’ αυτό το λόγο ζητάμε και ΜΕΘ στελεχωμένες με το απαιτούμενο προσωπικό», αναφέρει.


Η Αργώ της Καλύμνου - Καθημερινή ηλεκτρονική ενημέρωση για την Κάλυμνο και τα γύρω νησιά - Κανένας δεν πληρώνει– «Ρεταρισμένη η μηχανή»\nΚανένας δεν πληρώνει– «Ρεταρισμένη η μηχανή»\tΚύριο\nΟ δήμαρχος κ. Γ. Γαλουζής έχει στα χέρια του κατάσταση πολλών σελίδων\nμε επιχειρηματίες που οφείλουν στο Δήμο δημοτικό φόρο, ενοικιάσεις πεζοδρομίων κ.α., αλλά δεν πληρώνουν.\nΈτσι «έμαθαν», έτσι εκπαιδεύτηκαν πολιτικά. Με μια μεγάλη διαφορά: Σήμερα τα πράγματα στριμώχνονται αυστηρά και το «μπαλάκι» πέφτει αποκλειστικά στο δήμαρχο, δευτερευόντως στις υπηρεσίες τις αρμόδιες και υπεύθυνες για την είσπραξη. Επομένως το ζήτημα είναι τι θα πράξει ο δήμαρχος - η πολιτική είναι πράξη. Ξεπεράστηκαν τα προβλεπόμενα από το νόμο χρονικά όρια και τώρα ή θα καταβληθούν οι οφειλές ή θα παραγραφούν…, με ό,τι αυτό συνεπάγεται για τον ίδιο το δήμαρχο.\nΗ εικόνα της συσσώρευσης των χρεών είναι φρικτή και άθλια:\nΦρικτή, γιατί πολλοί είναι εκείνοι που χρωστάνε δεκάδες χιλιάδων ευρώ και επί τετραετίες (τόσο διαρκούσε η δημαρχιακή θητεία) μένανε ανενόχλητοι – αυτό να λέγεται άραγε διαπλοκή και διαφθορά; Τώρα έφτασε ο κόμπος στο χτένι. Ο λαϊκισμός και η ασύστολη ψηφοθηρία με «εργαλείο» το χάρισμα των οφειλών προς το Δήμο (με ψηφίζεις, δεν σε ενοχλώ…) ξεπέρασε κάθε όριο. Αυτό βέβαια είναι πανελλήνιο φαινόμενο, βλέπε περίπτωση Φλώρινας που προπηλάκισαν το κλιμάκιο του ΣΔΟΕ και το έκλεισαν στη φυλακή! Όμως η Κάλυμνος και σ’ αυτή την περίπτωση προηγήθηκε…\nΆθλια, επίσης, είναι αυτή η συσσώρευση των ακατάβλητων οφειλών στο Δήμο, γιατί «συμπτωματικά» πολλοί από τους χρεώστες είχαν και έχουν εμπλακεί στα δημοτικά πράγματα και, επομένως, είναι δύσκολο να πείσουν ότι η εμπλοκή τους στα δημοτικά δεν απέβλεπε στα κέρδη τους από τη μη καταβολή των οφειλών τους προς το Δήμο.\nΚαι τώρα η πράξη\nΟ δήμαρχος κ. Γαλουζής είπε από τηλεοράσεως ότι πάνε πια τα χρόνια των… «παχέων αγελάδων», τότε που ο Δήμος είχε «κρουνούς» τακτικών κρατικών επιχορηγήσεων αλλά και σωρεία από έκτακτες επιχορηγήσεις – μέχρι που πάτωσε η Ελλάδα. Έχει δίκιο. Όμως βρίσκεται μπροστά στη μεγάλη υποχρέωσή του να προστατέψει τα έσοδα του Δήμου. Ειδικά με τη σημερινή κυβέρνηση. Παλιά η διαπλοκή της δημοτικής εξουσίας με τους βουλευτές και υπουργούς κάνανε άλλο «παιχνίδι».\nΈφταιγαν μόνο οι δήμαρχοι; Όχι βέβαια. Υπεύθυνος δεν ήταν μόνον ο εκάστοτε κ. δήμαρχος. Μαζί του πάνε και οι αντιπολιτεύσεις που βλέπουν και δε μιλάνε. Ειδικά όσες προϋπήρξαν εξουσία, έβλεπαν την αθλιότητα και «έκαναν την πάπια». Αυτό μας θυμίζει το του Παγκάλου «μαζί τα φάγαμε». Οι λόγοι της μη είσπραξης των οφειλών ήταν και είναι δύο: 1) Μεταξύ αυτών που χρωστούσαν και δεν πλήρωναν ήταν στρογγυλοκαθήμενοι στα δημοτικά έδρανα ως εξουσία ή οι «παρακοιμώμενοι» του δημάρχου και τα πρωτοπαλίκαρα της εξουσίας. 2) Όλοι στο βωμό του λαϊκισμού και της ψηφοθηρίας θυσίαζαν με χουβαρντοσύνη τα έσοδα του Δήμου.\nΑλλά υπεύθυνοι δεν ήταν μόνο οι πολιτικοί. Είναι και οι υπηρεσίες του Δήμου. Μερικές, σε συνεργασία με τα πολιτικά τους αφεντικά, έγιναν «κράτος εν κράτει» και οι προϊστάμενοί τους εγκαθίδρυσαν τα αυτόνομα δοβλέτια τους. Λύνουν και δένουν – προπαντός «δένουν» - υπαλλήλους και δημότες, μερικές φορές με άθλιες μεθοδεύσεις. Αν επέμβει κανένας συνήγορος του πολίτη, μερικοί πολιτικοί και υπάλληλοι δε θα ξέρουν από πού να φεύγουν.\nΧρόνια γράφει η ΑΡΓΩ ότι ο Δήμος είναι μια «ρεταρισμένη μηχανή», που δεν μπορεί να παράξει έργο ανάπτυξης. Αναπαράγει την ευνοιοκρατία και διώκει με μανία την αξιοκρατία. Ο πτυχιούχος στο Δήμο Καλυμνίων είναι υπό διωγμό, ενώ οι «οπλαρχηγοί» του «καθεστώτος» έχουν πολιτική προστασία.\nΗ σημερινή Δημαρχία, του κ. Γαλουζή, έχει γνωρίσει ήδη πολλές γεύσεις των κοκτέιλς αυτού του καθεστώτος. Τώρα όμως έχει στο ένα του χέρι τον καυτό κατάλογο της ανομίας με τις πάσης φύσεως οφειλές, και στο άλλο χέρι την καυτή πατάτα των σκοτεινών εξουσιών στο Δήμο, που υπονομεύουν υπαλλήλους και δημάρχους. Όσο κι αν τρενάρει τα πράγματα για αύριο-μεθαύριο, αυτά δεν αλλάζουν από μόνα τους, αν δεν τα αλλάξει ο ίδιος. Κι ας μην περιμένει να τον εγκαλέσει η κυβέρνηση.\nΠερισσότερα σε αυτή την κατηγορία: « Τα 4 βασικά χαρακτηριστικά της νέας κυβέρνησης\tΔράκος στηρίζει Τζιτζικώστα για πρόεδρο της ΝΔ »


«Εχετε δικαίωμα να γνωρίζετε» | Η ΚΑΘΗΜΕΡΙΝΗ\nΜε μαύρα πρωτοσέλιδα κυκλοφόρησαν προ ημερών όλες οι εφημερίδες της Αυστραλίας. Με τους τίτλους και τα κείμενα διαγραμμένα από χοντρό μαρκαδόρο. Πάνω τους, η απαγορευτική σφραγίδα: «Secret – Not for release». Η δημοσίευση απαγορεύεται… Απλή η αιτία που προκάλεσε τη δημοσιογραφική εκστρατεία και πρόσφερε μια σπάνια εικόνα ομοφωνίας: Οι λογοκριτικές κρατικές ορέξεις, μεταφρασμένες σε ρυθμίσεις που ποινικοποιούν τη δημοσιογραφία και σε αστυνομικές επιδρομές στο σπίτι δημοσιογράφου και στα γραφεία καναλιού. Εξ ου και η πρωτοσέλιδη αντίδραση, με τον τίτλο «Εχετε δικαίωμα να γνωρίζετε». Η θυμωμένη δημοσιογραφία σαν αντίπραξη στη φιμωμένη που επιθυμεί κάθε εξουσία.\nΜακριά από εμάς όλα αυτά. Σε άλλη ήπειρο. Εμείς ζούμε στην Εδέμ της ελευθερίας και της νομιμότητας. Δεν μας βαραίνουν λογοκρισίες, ούτε άγριος κομματισμός, αφεντικογραφία, ψευδογραφία, υπερσυγκέντρωση μέσων και μεντιοκρατική περιφρόνηση του Συντάγματος. Κι έχουμε σαν πιστεύω μας μια ωραία φράση που την αποδίδουμε στον Ιωάννη-Ιάκωβο Μάγερ, χωρίς και να έχουμε εξακριβώσει την πατρότητά της: «Η δημοσίευσις είναι η ψυχή της δικαιοσύνης». Ισχύει. Αλλά για να ισχύει πρέπει τα δημοσιεύματά μας –ρεπορτάζ, σχόλια, σκίτσα, τα πάντα– να είναι ελεύθερα, τίμια, υπεύθυνα. Να μην υπηρετούν γραμμές χαραγμένες από άλλους, που γίνονται πνιγηρός βρόχος.\nΕχουμε, πάντως, και τις ιδιαιτερότητές μας. Εκτός των δημοσιογραφικών σχολών όπου διδάσκουν και «αστέρες» που συνέβαλαν στον καταποντισμό της αξιοπιστίας του επαγγέλματος, διαθέτουμε και δύο άτυπες, σχεδόν ομώνυμες: σχολές Λοβέρδου. Του Ανδρέα η μία, του Γιάννη η άλλη. Ο Ανδρέας «έστειλε» κάτι σε κάποιον δημοσιογράφο της εφημερίδας «Αποψη», ο δημοσιογράφος έστειλε το κάτι στον αρχισυντάκτη, αυτός δεν πρόσεξε ότι είχε και συνημμένο («το ’στειλε ο Λοβέρδος»), ε, δημοσιεύτηκε και το συνημμένο. Εξυπηρετήσεις. Ή πώς ένας βουλευτής γίνεται δημοσιογράφος.\nΣτην άλλη σχολή Λοβέρδου, του Γιάννη, το σλόγκαν ήταν «πώς ένας δημοσιογράφος γίνεται βουλευτής». Πώς; Αριστεύοντας στα καραμπινάτα φέικ νιους, που ενθουσιάζουν τους κομματικούς ακολούθους και τους μετατρέπουν σε ψηφοφόρους σου. Για να προωθεί τα ψεύδη του, ο κ. Λοβέρδος διέθετε και πέντε προφίλ στο Φέισμπουκ. Αυτό όμως αντιβαίνει στους όρους του δικτύου, που του άφησε μόνο το ένα. Λογοκρισία. Το πρέπον θα ήταν να αντιδράσει αυστραλοτρόπως: να έχει επί εξάμηνο (τουλάχιστον) μαύρες, διαγραμμένες τις σελίδες και τα προφίλ του.\nΤα χρυσαυγίτικα σβαστικόπαιδα\nΟ «Τζόκερ» και οι «300»


Άκης Πάνου, ένας αναρχικός «τρελός» - Κατιούσα\nΑρχική/Πολιτισμός/Μουσική/Άκης Πάνου, ένας αναρχικός «τρελός»\nΟνειροπόλος και βαθιά συναισθηματικός, κάθετος στην κρίση του και αστρογγύλευτος στις απόψεις του, μονίμως διαμαρτυρόμενος, με το παράπονο και την πίκρα να τον συνοδεύουν μέχρι το τέλος της ζωής του. Ένας ρομαντικός με αρχές, παλιάς κοπής, που ασφυκτιούσε τη συγκεκριμένη χρονική συγκυρία στη λάθος εποχή, ένας τρελός, όπως θα βόλευε κάποιους, που όμως τα είχε τετρακόσια.\nΟ Άκης Πάνου σημάδεψε το λαϊκό τραγούδι και το λαϊκό μας πολιτισμό δωρίζοντας απλόχερα τραγούδια απαράμιλλης ομορφιάς, που τραγουδήθηκαν και θα τραγουδιούνται από πολλές γενιές. Η ποιότητα των τραγουδιών του αντιστρόφως ανάλογη προς τον αριθμό τους, είναι χαρακτηριστική του τραγουδοποιού που δημιουργεί «χειροποίητα», μακριά από έτοιμα καλούπια και επαναλήψεις, τραγούδια προικισμένα με μεράκι και κομμάτια ψυχής.\nΔήλωνε αναρχικός «με την πραγματική έννοια του όρου και όχι του βιτρινοθραύστη». Ήταν ο ιδρυτής, ο αρχηγός και ο μόνος οπαδός, του δικού του κόμματος. «Αυτή είναι η ξεκάθαρη πολιτική μου θέση» είπε κάποτε σε μια συνέντευξή του στον αξέχαστο Πάνο Γεραμάνη.\nΜε τα τραγούδια του φώτισε τα σκοτάδια της βαρβαρότητας που προκαλούν οι κοινωνικές ανισότητες, ανέδειξε την ψευτιά των δήθεν, τη διαφθορά και τη σαπίλα των «καθωσπρέπει». Ο Άκης Πάνου ήταν ένας μεγάλος δημιουργός, που δεν κατατάσσεται σε κατηγορίες, παρά μόνο στη δική του. Εμπνευσμένος συνθέτης, εξαιρετικός μουσικός και ένας αυθεντικός λαϊκός ποιητής που τραγούδησε τους πόνους και τις αγωνίες των λαϊκών ανθρώπων και ύμνησε με αξιοπρέπεια και σεβασμό τον έρωτα.\nΟι ανεπανάληπτες φωνές των Στέλιου Καζαντζίδη, Μαρινέλλας, Πάνου Γαβαλά, Γρηγόρη Μπιθικώτση, Πόλυς Πάνου, Κάιτης Γκρέυ, Πρόδρομου Τσαουσάκη, Γιώτας Λύδια, Βίκυς Μοσχολιού, Στράτου Διονυσίου, Μιχάλη Μενιδιάτη, Βούλας Γκίκα, Γιώργου Χατζηαντωνίου, Γιώργου Νταλάρα, Μανώλη Μητσιά, Χαρούλας Λαμπράκη και Λίτσας Διαμάντη, ήταν οι «γέφυρες» απ’ τις οποίες έφτασε σε μας η δική του φωνή.\nΟ Άκης Πάνου με τον Στέλιο Καζαντζίδη\n«Όταν κάποιος λέει αλήθειες και δεν θέλουν να τον καταλάβουν, τον λένε τρελό. Αυτός έχει τις δικές του ιδέες και οι άλλοι βομβαρδίζουν το μυαλό του για να τις μεταβάλουν» έλεγε αναφερόμενος στο κλασικό ομώνυμο τραγούδι του που ο καθένας λίγο πολύ έχει σιγοτραγουδήσει. Αυτός ήταν ο τρελός του Άκη Πάνου, που προσέδιδε στον όρο κοινωνική σημασία. Κι αυτό, εκτός από εμβληματικό, ήταν ίσως κι ένα από τα πιο βιωματικά του δημιουργήματα.\nΟ Άκης Πάνου γεννήθηκε στις 15 του Δεκέμβρη 1933 σε μια γειτονιά της Καλλιθέας, όπου οι κάτοικοι στην πλειοψηφία τους ήταν πρόσφυγες. Πάλεψε από μικρή ηλικία με τη φτώχεια αλλάζοντας πολλά επαγγέλματα: έκανε θελήματα, πούλαγε τσιγάρα, κουλούρια, υπήρξε τσιλιαδόρος δίπλα στους σαλταδόρους στην Κατοχή, δούλεψε σε εργοστάσιο, εργάτης. Στο σχολείο έμεινε ώσπου να μάθει να διαβάζει και να γράφει, μετά το εγκατέλειψε.\nΜε το μπουζούκι δέθηκε από παιδί. Αιτία στάθηκε ο αδελφός του Βαγγέλης, σπουδαίος δεξιοτέχνης της εποχής, που χάθηκε πρόωρα. Στου Χαροκόπου γνωρίστηκε με τον Γιάννη Σταματίου, τον θρυλικό «Σπόρο», τεράστιο δεξιοτέχνη του μπουζουκιού. Με τον Σπόρο και μ’ έναν ακόμα φτιάξανε τρίο και παίζανε στις ταβέρνες τα σαββατοκύριακα για να βγαίνει το χαρτζιλίκι.\nΜε τον Σπόρο θα πρωτοβγεί στο λαϊκό πάλκο. Με τον Χρήστο Κολοκοτρώνη θα βγει στη δισκογραφία το 1957, με το τραγούδι «Το παιδί μου απόψε πίνει» που ερμηνεύει η Καίτη Γκρέυ. Ακολουθούν: «Ένα δάκρυ έσταξα» με την Πίτσα Νέγκρη και «Μια βραδιά καταραμένη» με τη Δούκισσα. Μεταξύ 1960-1970 ο Άκης Πάνου δημιουργεί και κυκλοφορεί τις πολύ μεγάλες επιτυχίες «Ρολόι κομπολόι», «Θα κλείσω τα μάτια», με τον Γρηγόρη Μπιθικώτση, «Η πιο μεγάλη ώρα» – Γιώτα Λύδια, «Δεν θέλω τη συμπόνια κανενός» – Γιώργος Χατζηαντωνίου, «Στον σταθμό του Μονάχου», «Του κόσμου το περίγελο» – Στράτος Διονυσίου και στη συνέχεια, μετά το 1970: «Κοίτα με στα μάτια», «Πυρετός» με τη Μαρινέλλα, «Η ζωή μου όλη», «Οι μισοί καλοί», «Τα όνειρα», «Άντε να περάσει η μέρα» με τον Στέλιο Καζαντζίδη, «Θέλω να τα πω» με τον Γιώργο Νταλάρα και δεκάδες ακόμα μεγάλα τραγούδια – επιτυχίες.\nΟ Άκης Πάνου ήταν άνθρωπος ιδιόρρυθμος, με τους δικούς του απροσπέλαστους κώδικες, απροσπέλαστος κι ο ίδιος από τους πολλούς. Ένας μοναχικός λύκος που πάλευε με το σύστημα καταφέρνοντάς του δαγκωματιές, για την αποτελεσματικότητα των οποίων ούτε ο ίδιος έτρεφε αυταπάτες. Ήταν γι’ αυτόν ζήτημα αρχής και τιμής.\nΈφυγε από τη ζωή στις 7 του Απρίλη 2000, μέσα στη φυλακή. Έζησε, ταξίδεψε με – και μας ταξίδεψε – στα πάθη του, ανάμεσα σε δυο κόσμους. Στο δικό του, που έχτισε με τους δικούς του αξιακούς κανόνες και οριζόταν απ’ τους δικούς του νόμους, που αντανακλάται στα τραγούδια του και, κατ’ ανάγκη, στους σκοτεινούς δρόμους του κόσμου «των πολλών», πάντα εχθρικά διακείμενος, πότε στην επίθεση και πότε στην άμυνα. Ενός κόσμου που αφαιρεί χώρο από τους διαφορετικούς και τους σπρώχνει, συχνά χωρίς να το καταλάβουν, στο περιθώριο, με τον οποίο ποτέ δε συμβιβάστηκε, χωρίς όμως να πάψει να ονειρεύεται…\nΆκης Πάνου Λαϊκό τραγούδι Μουσική Νίκος Πουρναράς / Οικοδόμος Πάνος Γεραμάνης Στέλιος Καζαντζίδης